Manisnya! Ini Tips Minum Air Gula Dari Pakar Untuk Ibu Hamil Supaya Tak Termuntah

“Eeeiii loyanya nak minum air gula kejap lagi. Tak boleh ke ‘skip’ prosedur ni. Lagipun sebelum-sebelum ni pregnant semua ok je.”
Bagi sesetengah ibu mengandung, prosedur ujian minum air gula atau MGTT adalah antara yang paling ‘digeruni’. Aduhai, rasa tak larat nak menghadap air gula yang tersangatlah manis. Ada yang minum separuh jalan dan separuhnya dibuang, ada pula yang termuntah tapi mengelat tak beritahu nurse sebab takut kena ulang semula ujian air gula ni. Mana tidaknya, baru seteguk dah rasa nak termuntah!

Oleh itu, pakar sakit puan iaitu Dr. Izzat berkongsikan tips untuk ibu di luar sana elakkan rasa nak termuntah bila minum air gula sebelum pemeriksaan doktor. Ingat, proses ini akan mempengaruhi keputusan ujian doktor nanti tau!
Tips Minum Air Gula Supaya tak Termuntah

Seperti penulisan saya sebelum nih, panjang lebar dah saya bercerita kenapa kena minum air gula masa hamil. Bukan suka-suka untuk “mendera” ibu hamil, tapi ianya adalah ujian saringan untuk ‘check’ sama ada ibu ni ada tak kencing manis masa hamil. Risiko dan komplikasi kencing manis kepada ibu hamil ini banyak, lebih awal dikenalpasti, rawatan segera dimulakan, paras gula terkawal dan sekaligus komplikasi tu dapat dikurangkan. InsyaAllah. Kena minum air gula ni bukan kat gomen je, kat swasta pun sama. Pendek kata kt seluruh dunia pun sama lah. ( macam la aku tahu zimbabwe buat ke tak kan?)

Banyak orang bertanya pada saya, mengenai tips yang boleh diamalkan untuk minum air gula. Maka saya kongsikan dengan harapan dapat membantu ibu-ibu sekalian:

1. Ikut temujanji yang telah ditetapkan oleh doktor. Kalau tak boleh pada hari tersebut, buat temujanji pada hari lain, ikut kesenangan puan.
2. Kena puasa bermula jam 10.00 malam. Dalam tempoh berpuasa ini, hanya air kosong sahaja yang dibenarkan minum. Ingat ya, AIR KOSONG sahaja.
3. Sampai kat klinik kesihatan, tekan nombor giliran. Pergi awal sikit. Bukan apa, cepat sedikit boleh berbuka puasa nanti jika proses minum air gula dah selesai. Hehe. Takdela menggeletar badan sebab berpuasa lama.
4. Tunggu giliran untuk ambil darah. Darah biasanya akan diambil dalam 5ml. Tak banyak pun. Masa nurse atau doktor tengah cucuk ambil darah tu, berbual-bual la membawang pasal tupperwear ke, Lazada ke rancangan TV3 yg kol 10 tu ke atau apa apa yang boleh distract. Tahu-tahu je da selesai amek darah. Tadaaaa
5. Selepas itu, nurse akan memberikan segelas air gula suam. Rasanya manis yang amat. Ada yang cakap biasa je rasanya. takdalah ngeri sangat pun. ( saya pernah rasa larutan air gula ni masa jadi pelajar perubatan di Universiti Malaya dulu – kami ‘diwajibkan’ minum untuk experience apa yang pesakit rasa – takde ler horror mana pun )
6. Setelah habiskan segelas air gula tu, nurse minta kita rehat sahaja di klinik selama 2 jam. duduk Rehat sahaja. jangan makan lagi time ni, sabarr.
7. Selepas 2 jam, darah akan diambil lagi sekali.
8. Sampel darah akan dihantar ke makmal. Urusan selesai dan dah boleh makan macam biasa. Yay !
Tips minum air gula supaya tidak termuntah

1. Kosongkan perut sebelum minum air gula. Waktu yang sesuai untuk kosongkan perut ialah jam 10 malam. Sebelum jam 10 malam, makan je apa yang nak di makan.
2. Kita akan lebih mudah minum air gula dalam keadaan dahaga dan lapar. Sebab itulah disarankan start puasa jam 10 malam.
3. Tarik nafas dan minum sekali teguk je. Jangan minum slow slow kerana ini akan buat kita rasa loya.
4. Minum sambil tahan nafas tau supaya tidak berbau.
5. Minum semasa air gula masih suam sebabnya air gula pada ketika ini masih tidak terlalu likat.
Lain orang lain caranya untuk mengelakkan muntah masa minum air gula. Korang share sini agar ramai boleh memanfaatkannya. Alaa chill lah, minum bobba tea yang manis tu pun korang selamba jeee hirup, takkan minum air gula yg ni pun takboleh kann ?
Selamat mencuba!
Sumber : Dr. Izzat


5 Cara Meredakan Marah Pada Anak Kecil

“Aduh… Kenapa kamu buat macam ni? Kan mama dah kata jangan! Papa pun dah banyak kali pesan tak mau buat macam tu! Tak faham bahasa ke? Degil betul kamu ni! Siapa yang nak kemas semua ni? Dah, pergi masuk bilik!”
Anda biasa dengar dialog sebegini? Kata-kata jeritan tersebut cukup sinonim dengan masyarakat kita masa kini, bukan? Pantang anak kecil buat salah sedikit, pasti anak tersebut akan dimarahi. Sekiranya setiap hari anak buat silap, setiap hari jugalah anak perlu menghadapi kemarahan ibu bapa yang tidak berkesudahan ini.

Tetapi, tahukah anda bahawa dengan menjerit kepada anak ketika marah boleh mendatangkan kesan negatif terhadap anak?
Foto Kredit : parintitandem.ro

KESAN MEMARAHI ANAK KECIL
Sesiapa pun tidak suka dimarahi, baik kita sebagai sebagai orang dewasa mahupun anak. Ini kerana, kemarahan merupakan emosi negatif yang mendatangkan banyak kesan buruk tanpa disedari.

Menurut Dr. Norharlina Bahar, Pakar Perunding Psikiatri Kanak-Kanak dan Remaja di salah sebuah hospital tempatan, jeritan kemarahan ibu bapa sebagai orang yang paling rapat dengan anak akan menakutkan anak kecil itu. Anak kecil yang dimarahi ibu bapa akan berasa keliru dengan reaksi ibu bapa yang kadang kala mesra dan kadang kala marah kepada mereka. Anak tidak dapat menangkap apa yang disampaikan oleh ibu bapa ketika dimarahi sekaligus tidak tahu kesalahan yang dilakukan dan akan menyalahkan diri sendiri kerana menyebabkan ibu atau bapanya marah.
Selain itu, perbuatan menjerit kepada anak kecil ketika marah akan mengganggu perkembangan emosi anak, membuatkan mereka kurang keyakinan diri, berasa rendah diri, ragu-ragu dengan kebolehan diri dan tidak berasa selamat untuk meneroka keadaan sekeliling. Dikhuatiri juga, anak akan turut menjerit kepada adik-beradik lain atau kawan-kawan mereka sekiranya berasa marah kerana dibesarkan dalam suasana jeritan ibu bapa yang kerap kali memarahi mereka.
Justeru, kita sebagai ibu bapa seharusnya berfikir terlebih dahulu sebelum mula menjerit memarahi anak kecil atas apa-apa sebab sekali pun.
Foto Kredit : dawnnews.tv
SEBELUM MARAH ANAK KECIL, INGAT 5 PERKARA INI
Perasaan marah adalah normal bagi manusia biasa seperti kita semua. Namun, sudah tiba masanya untuk ibu bapa berfikiran lebih rasional sebelum bertindak menjerit kepada anak ketika dalam keadaan marah.
Mari amati dan sematkan 5 perkara ini di hati agar sentiasa kita ingati sebelum memarahi anak. Semoga bermanfaat!
1. ANAK AMANAH ALLAH
Bagi pasangan yang telah berkahwin, berita kehamilan dan kelahiran anak adalah sesuatu yang cukup menggembirakan serta tidak dapat digambarkan dengan kata-kata. Bersyukurlah bagi kita yang dikurniakan zuriat di kala ramai lagi ibu bapa yang masih lagi menantikan kehadiran si comel dalam kehidupan mereka.
Anak adalah kurniaan Allah yang sangat bernilai dan hendaklah dijaga serta dididik dengan sebaik-baiknya, bukan diherdik ketika kemarahan membara.
Foto Kredit : mutluevim.org
2. KITA TIDAK SEMPURNA
Kita semua adalah individu yang tidak sempurna dan tidak akan pernah lari daripada membuat kesilapan. Begitu juga dengan anak kita. Anak kecil perlu lebih banyak belajar dalam kehidupan seharian mereka dan dalam proses pembelajaran ini, sudah tentu mereka akan melakukan kesilapan demi kesilapan. Usah dimarahi anak kecil ini kerana mereka sebenarnya sedang belajar daripada kesilapan. Belajar tentang apa yang baik dan apa yang tidak baik, serta tentang perkara yang salah dan juga yang betul. Maafkanlah mereka atas ketidaksempurnaan dan kesilapan mereka itu.
Walaupun ibu bapa dan anak tidak akan mencapai kesempurnaan dalam hidup ini, teruskan berusaha untuk memperbaiki diri kita dan anak bagi menjalani kehidupan yang lebih baik pada masa akan datang.
Foto Kredit : filori.net
3. KASIHANI MEREKA
Bayangkan jika kita berada di tempat anak, sering kali ditengking ibu bapa, acap kali dimarahi dengan jeritan, apa perasaan kita? Sudah pasti emosi kita akan terganggu. Kita akan dibelenggu perasaan sedih dan berasa tidak lagi disayangi oleh ibu bapa. Begitulah juga perasaan anak ketika menghadapi jeritan kita yang sedang marah.
Kasihanilah anak kecil itu. Mereka sangat memerlukan bimbingan dan kasih sayang yang tidak berbelah bahagi daripada kita dalam mengenal erti kehidupan ini, bukan dimarahi selalu.
Foto Kredit : tesetturgiyim.com
4. INGAT KEGEMBIRAAN ANAK
Masih ingatkah lagi kita gelak tawa anak tatkala jiwanya dilimpahi perasaan gembira? Ianya cukup membuatkan kita bahagia dan terhibur. Maka, wajarkah disebabkan kesilapan kecil yang dilakukan oleh anak, kita lantas memarahi mereka sehingga terlupa akan kelebihan mereka, perkara baik dan perkara lebih besar yang pernah membuatkan mereka gembira sebelum ini?
Sentiasa ingat akan senyuman dan kegembiraan anak. Usah padam kegembiraan mereka dengan kesedihan akibat dijerit dan dimarahi ibu bapa sendiri. Jangan biarkan kehidupan mereka diselubungi kedukaan dek kerap kali dimarahi oleh kita.
Foto Kredit : wallpaperscraft.com
5. KITA SALING MEMERLUKAN
Ibu bapa adalah tempat untuk anak kecil bergantung. Mereka masih belum mampu melakukan pelbagai perkara dan amat memerlukan bantuan kita di kala mereka masih kecil ini.
Percaya atau tidak, sebenarnya kita sebagai ibu bapa lebih memerlukan mereka. Mengapa? Kerana mungkin jauh di sudut hati kita sebagai ibu bapa, kita mengharapkan doa daripada anak buat kita tidak kira sama ada ketika kita masih hidup atau apabila kita sudah tiada lagi di dunia ini. Seandainya kita sering memarahi anak sehingga membuatkan anak berasa jauh hati, mungkinkah ada doa itu buat kita? Renung-renungkan.
Di sini jelas menunjukkan bahawa ibu bapa dan anak saling memerlukan. Semoga layanan terbaik yang kita berikan buat anak pada hari ini akan dapat membantu kita kelak dengan doa anak yang soleh dan solehah ini.
Foto Kredit : medina-center.ru
BELAJAR KAWAL EMOSI MARAH
Sentiasa ingat bahawa anak adalah rezeki dan anak juga adalah ujian daripada Allah. Allah kurniakan anak kepada kita untuk kita belajar pelbagai perkara termasuk belajar cara untuk mengawal emosi kita.
Mungkin bukan perkara yang mudah untuk kita menghentikan tabiat menjerit kepada anak ketika marah. Walau bagaimanapun, kita sebagai ibu bapa seharusnya belajar mengawal kemarahan dengan cara yang lebih positif dan sentiasa bersabar dalam melayani anak. Antara tips mengawal kemarahan daripada Dr. Norharlina Bahar, beliau mencadangkan agar ibu bapa menarik nafas panjang apabila berasa marah, meninggalkan seketika tempat yang menjadi punca kemarahan kita itu, kemudian kira satu hingga sepuluh atau beristighfar. Apabila telah berasa tenang, barulah kita kembali kepada anak.
Dengan cara ini, In Shaa Allah ibu bapa bukan sahaja dapat memadamkan api kemarahan tadi, malah dapat mengelakkan diri daripada menjerit kepada anak, sekaligus dapat menasihati anak dengan cara yang lebih berhemah. Semoga dengan kawalan emosi yang baik ini, perihal anak tidak lagi menjadi pencetus kemarahan, malah memberi sinar bahagia buat ibu bapa.


Marahkan Isteri, Lelaki Mengamuk Habis Pondok Dibakar…

Marahkan isteri, pondok dibakar. Itu yang berlaku apabila seorang lelaki yang berang kerana isterinya keluar rumah selepas berlaku perselisihan faham, lapor Harian Metro awal pagi tadi.
Baca juga: Cuci Perut Lembu Guna Mesin Basuh, Lelaki Dipuji Kreatif!

LELAKI MENGAMUK HABIS PONDOK DIBAKAR…
Gambar: Lelaki mengamuk dan membakar pondok belakang kedai makan milik mereka di Taman Seri Astana kerana gagal mengesan isteri yang keluar rumah – Ihsan PDRM / Harian Metro
Dia mengamuk sebelum membakar pondok di belakang kedai makan milik mereka di Taman Seri Astana, Sungai Petani, Kedah, semalam.

Pada kejadian 10.20 pagi itu, lelaki berusia 54 tahun terbabit yang hilang sabar turut membawa sebilah parang pada mulanya mengamuk di hadapan kedai makan terbabit.

Difahamkan, lelaki berkenaan yang tidak berpuas hati kemudian pergi ke belakang kedai dan membakar pondok yang menjadi tempat orang ramai berehat di situ selain turut memecahkan cermin belakang kenderaan milik seorang lelaki.
Sekadar gambar hiasan.
Ketua Polis Daerah Kuala Muda, Asisten Komisioner Zaidy Che Hassan berkata, siasatan awal mendapati suspek mempunyai masalah rumah tangga dengan isteri sebelum wanita terbabit keluar rumah.
“Suspek mencari isterinya di kawasan rumah mereka namun wanita berkenaan gagal ditemukan dan dia yang berang membawa parang sebelum membakar pondok belakang kedai makan, selain turut memecahkan cermin kenderaan milik seorang lelaki.
“Melihatkan keadaan yang tidak terkawal, orang awam kemudian menghubungi polis memaklumkan kejadian terbabit sebelum suspek berjaya ditahan di rumahnya,” katanya ketika dihubungi Harian Metro, malam tadi.
Beliau berkata, hasil pemeriksaan mendapati suspek memiliki 12 rekod lampau, masing-masing lapan bersabit kes jenayah dan selebihnya dadah.
“Suspek tidak bekerja dan kita akan melakukan ujian saringan air kencing terhadapnya. selain turut menyiasat motif dia mengamuk dengan membakar dan merosakkan cermin kenderaan penduduk.
“Kes disiasat mengikut Seksyen 435, Seksyen 427 KK dan Seksyen 506 Kanun Keseksaan,” katanya.
Sumber: Harian Metro


“Maream Is Still Gadget Free”- Habiskan Masa Dengan Buku, Ramai Teruja Cara Farah Lee Didik Anak

Siapa sahaja yang tidak suka dengan gelagat comel Maream Esabel yang merupakan anak kepada selebriti sosial media Farah Lee. Seringkali melihat perkembangan terkini Farah Lee yang kerap merantau, ramai yang seronok juga melihat anaknya yang tidak ketagih dengan gajet seperti kanak-kanak seusia yang lain.
Ramai dalam kalangan warganet turut bertanyakan tips kepada Farah tentang bagaimana untuk menjadikan anak-anak tidak ketagih dengan gajet.

Baca juga: Farah Lee Kongsi 7 Tips Ajar Anak Hafaz Surah Dalam Al-Quran Sejak Kecil
“MAREAM IS STILL GADGET-FREE”

Maream yang kini berusia lapan tahun dilihat sering menghabiskan masa dengan membaca buku, melukis dan mewarna walaupun ketika berada di luar rumah. Ada juga video dan gambar memaparkan Maream sempat lagi menghabiskan masa dengan melukis ketika menunggu keretapi apabila ‘travel’ di luar negara.

Maream is still gadget free so tu pasal dia sentiasa carry her bag sebab dalam tu ada notebook, reading book, stationeries etc. But she sometimes pinjam my phone and I’m okay with it sebab I know dia tak selalu dapat and tech is her zaman.
I just think that it’s too early to let her have one of her own until she knows whats good and whats bad (mumayyiz) and knows how to respect the boundaries within.

If your struggling to minimise your kids screentime, hang in there. Remember I’m a multitasking career single mom yet I managed to make it work, so I’m sure you can too.
Farah Lee turut memberitahu bahawa gajet juga akan diberikan atau diminta oleh Maream sendiri tetapi tidak sepanjang waktu. Hal ini kerana, penting juga untuk dia mengetahui tentang teknologi kerana ia merupakan perkembangan semasa selari dengan zaman sekarang.

‘BEAUTY WIH BRAIN’

Menjengah ke ruangan komen, ramai dalam kalangan pengikut di Facebook turut berkongsikan beberapa tips yang ibu bapa di luar sana boleh cuba untuk memastikan anak-anak tak ‘gila’ gajet. Ada juga yang menggelarkan Maream sebagai ‘beauty with brain’.

Sumber: Farah Lee


Marks & Spencer Kini Di Pulau Pinang, Menawarkan Pilihan Terbaik Dari Britain!

Marks & Spencer menawarkan pilihan terbaik dari Britain  ke Pulau Pinang dengan M&S ketujuh di Malaysia
Terkenal dan digemari oleh berjuta-juta orang di seluruh dunia, Marks & Spencer (M&S) sememangnya sinonim dengan produk kegemaran British yang terbaik. Sejak pembukaan M&S yang pertama di Malaysia pada tahun 1993, M&S membawa pelbagai fesyen, makanan dan produk penjagaan badan yang premium British kepada kita. Tahun ini menandakan satu lagi pencapaian besar bagi peruncit British ini, dengan bukan hanya satu, tetapi dua outlet tambahan di luar Lembah Klang. Pada bulan September 2014, M&S telah melancarkan M&S keenam di KOMTAR Johor Bahru City Centre, dan sekarang, rakyat Pulau Pinang juga boleh menikmati pengalaman membeli-belah di M&S di bandar mereka sendiri!
Sebagai salah satu peruncit utama di UK, M&S dikenali kerana produk berkualiti tinggi pada nilai hebat, serta kudapan dan manisan dan barang runcit yang bermutu dan lazat. Diasaskan pada tahun 1884, sekarang M&S mempunyai 815 buah outlet di UK dan lebih 470 buah outlet antarabangsa di seluruh Eropah, Timur Tengah dan Asia. Di Malaysia, enam outletnya yang lain terletak di Suria KLCC, Bandar Utama, The Gardens Mall, Sunway Pyramid, Paradigm Mall dan Komtar JBCC.

Terletak di New Wing Extension di Tingkat Bawah Gurney Plaza, Pulau Pinang, M&S Malaysia yang ketujuh ini mempunyai keluasan kira-kira 15,000 kaki persegi dan adalah kedai pertama di negara ini yang mempunyai rupa dan persekitaran baharu untuk bahagian pakaian wanita.
Marks & Spencer Pulau Pinang terletak di Plaza Gurney

Wajah dan reka bentuk baru bahagian pakaian wanita

M&S Gurney Plaza adalah outlet yang pertama di Malaysia untuk menampilkan wajah baru bahagian pakaian wanita. Perubahan tersebut termasuk:

‘Zon Aluan’ berimpak tinggi mengetengahkan trend terkini dan paling popular sebaik sahaja anda melangkah masuk ke M&S;
Wajah baru untuk bahagian destinasi seperti Dress Shop dan Holiday Shop;
Navigasi outlet yang diperbaharui dengan lebih paparan visual di hadapan setiap bahagian;
Lebih cadangan pakaian dipaparkan di seluruh outlet untuk memberikan inspirasi kepada pelanggan-pelanggan.

Encik Bruce Findlay, Pengarah Wilayah Asia M&S dan Encik Paul Rennie, Timbalan Pesuruhjaya Tinggi British ke Malaysia turut menyertai pasukan M&S untuk perasmian pembukaan kedai M&S yang baru dengan upacara memotong reben tradisional. Pelanggan-pelanggan setia M&S kemudiannya dijemput untuk turut serta dalam sambutan hari pembukaan, dihos oleh Elaine Daly, pengacara TV terkenal, model dan pelakon. Pertunjukan fesyen koleksi terbaru M&S dan persembahan tarian singa tradisional juga diadakan pada hari pembukaan.
Encik Bruce Findlay menyatakan: “Kami gembira M&S baru kami di Gurney Plaza kini dibuka dengan rasminya, yang mempunyai rupa dan suasana baharu yang menarik untuk bahagian pakaian wanita. Seperti biasa, M&S akan menawarkan fesyen popular dan barangan makanan kepada para pelanggan di Pulau Pinang, supaya mereka boleh membeli-belah dengan mudah di bandar mereka sendiri. Kami menerima sambutan yang hebat daripada pelanggan-pelanggan kami dan kami tidak sabar untuk mengalu-alukan lebih ramai orang ke kedai kami.”
Warga Pulau Pinang tidak lagi perlu pergi ke Kuala Lumpur untuk membeli-belah di M&S kerana outlet ini juga menawarkan produk-produk yang sama seperti yang ada di mana-mana cawangan M&S di negara ini, termasuk pakaian wanita, pakaian lelaki, produk kecantikan dan barangan makanan – pengalaman membeli-belah yang sama di M&S.
Koleksi untuk lelaki juga ada di Marks & Spencer
Kualiti yang bagus, koleksi pakaian yang bergaya
M&S menawarkan kualiti luar biasa yang dipadankan dengan trend terkini. Di M&S yang baru ini pelanggan-pelanggan dapat memilih pakaian yang berkualiti dengan fesyen trend yang baru.
M&S mempunyai pelbagai jenama pakaian eksklusif tersendiri yang ditawarkan kepada pelanggan-pelanggan, setiap jenama mempunyai wajah dan identiti yang berbeza, ini memberikan pelanggan untuk memilih pakaian yang sesuai dengan citarasa peribadi. Sebagai contoh, untuk wanita, M&S Collection dengan kualiti pereka fesyen pada harga yang berpatutan; manakala Indigo Collection terdiri daripada denim dan pakaian kasual. Bagi lelaki, M&S Collection memberikan perhatian kepada perinci dalam setiap pakaian, sementara Blue Harbour menawarkan gaya klasik utama British, termasuk baju polo ‘preppy‘ dan chinos.

Makanan yang berkualiti tinggi
Food Hall yang berluasan 811 kaki persegi manawarkan makanan M&S dengan kualiti tinggi dan segar. Lebih daripada 600 produk makanan boleh didapatkan termasuk kegemaran tea time British seperti shortbread, jem dan teh English Breakfast; produk manisan dan hadiah perayaan; pelbagai pilihan seperti biskut, ginger snaps, puff beri biru dan snek yang sedap.

[infobox title=’Mengenai Marks & Spencer’]

Marks & Spencer adalah salah satu peruncit terkemuka di UK. M&S menjual pakaian dan produk rumah berkualiti tinggi dan nilai hebat, dan makanan yang bermutu.
Marks & Spencer diasaskan pada tahun 1884 dan pada kini mempunyai 800 buah kedai di UK dan 470 buah kedai antarabangsa di Eropah, Timur Tengah dan Asia.
Di Malaysia, outlet M&S didapati di: Suria KLCC, Bandar Utama, The Gardens Mall, Sunway Pyramid, Paradigm Mall and Komtar JBCC.
Untuk maklumat lanjut, sila layari http://corporate.marksandspencer.com

[/infobox]

[infobox title=’Mengenai Robinson Group (sebahagian daripada Al-Futtaim Group)’]

Robinson Group, rantaian stor departmental dan stor khas di Singapura, menjadi sebahagian daripada Al-Futtaim Group pada tahun 2008.
Robinson Group berkerjasama dengan Marks & Spencer sejak tahun 1987 dan beroperasi stor-stor M&S in Singapura dan Malaysia.
Untuk maklumat yang lebih lanjut, sila layari visit al-futtaim.ae

[/infobox]

[infobox title=’Mengenai Gurney Plaza’]

Terletak di lokasi strategik di sepanjang persiaran Gurney Drive yang terkenal, Gurney Plaza adalah pusat membeli-belah gaya hidup utama di Pulau Pinang yang menawarkan lebih 400 buah kedai runcit, F&B dan pusat hiburan.
Terletak kira-kira tiga kilometer dari pusat bandar Georgetown, Gurney Plaza adalah pusat membeli-belah yang popular dikunjungi oleh para pelancong dan penduduk tempatan.
Pada tahun 2013, pusat membeli-belah ini turut memenangi ‘Anugerah Kecemerlangan Pengalaman Membeli-belah yang Terbaik’ dalam Expatriate Lifestyle’s The Best of Malaysian Awards.

[/infobox]


Masa Bersama Anak : Kualiti ATAU Kuantiti?

Sebagai ibu bapa, kita selalu merasa bersalah apabila kita berjauhan dengan anak-anak sebab sibuk kerja atau berniaga. Apabila perkara ini berlaku, kita sering kita kata-kata emas seperti “Meluangkan masa berKUALITI adalah lebih penting daripada KUANTITI masa”.
Tiada jalan mudah dalam mencari cara yang tepat untuk membina hubungan dengan anak-anak. Yang paling penting, kita (ibu bapa dan anak-anak) menghargai masa yang diluangkan dan secara tidak langsung ia akan menjadi memori yang indah dan penuh dengan nilai-nilai positif.

Jom kita lihat 4 tips untuk menghabiskan masa berkualiti bersama anak-anak.

1. BERIKAN PERHATIAN 100%.

Tutup televisyen, ketepikan komputer dan telefon pintar anda dan beri tumpuan 100% kepada anak-anak. Apabila berinteraksi bersama anak-anak, tanyakan soalan terbuka yang membolehkan mereka mengekspresi rasa dan berkongsi perasaan dengan kita. Lihatlah wajah dan mata mereka ketika berbual. Beri perhatian kepada tona suara, riak wajah dan gerak badan mereka. Bila kita memberi sepenuh perhatian kepada mereka, mereka akan rasa dihormati dan dihargai.

2. LAKUKAN AKTIVITI BERSAMA.

Anak-anak suka meniru orang dewasa. Mereka berasa matang dan mampu berdikari apabila melakukan aktiviti bersama-sama kita. Aktiviti membuat kek atau memasak adalah salah satu aktiviti yang menyeronokkan. Aktiviti ini merupakan salah satu cara terbaik meluangkan masa dengan anak-anak. Membuat kek juga bagus dalam melatih kesabaran mereka kerana mereka perlu menanti hasil kerja mereka siap, sebelum mereka boleh menikmatinya.
Jika anak anda tidak meminati aktiviti membuat kek, cari aktiviti lain yang boleh menarik minat mereka; contohnya berkebun, bersukan, badminton, berenang, bermain bola sepak atau anda boleh menari bersama mereka. Tentu seronok!

3. MEMBERI KEPADA YANG MEMERLUKAN.

Terapkan dalam diri anak kita tentang rasa bersyukur. Ajar anak-anak untuk memberi kepada mereka yang kurang bernasib baik. Ia adalah salah satu cara untuk tunjukkan yang kita berterima kasih dengan apa yang kita ada. Berkongsilah dengan mereka tentang kisah kanak-kanak miskin atau mereka yang menderita akibat peperangan dan ketidakadilan, dan bagaimana kita dapat membantu meringankan kesengsaraan mereka.
Usahakanlah projek kebajikan bersama keluarga untuk mendidik mereka yang kita bersaudara dan saling sayang-menyayangi sesama manusia. Apabila hidup kita dipenuhi dengan rasa kesyukuran, walaupun ketika dilanda kesusahan; mereka akan melihatnya sebagai satu proses pembelajaran yang mempunyi hikmah disebaliknya. Anak-anak belajar empati dan kasih sayang bila mereka didedahkan kepada kerja-kerja kebajikan pada usia muda.

4. RAIKAN PERBEZAAN.

Bila bersama anak-anak, lihat mereka sebagai individu yang mempunyai karakter dan keupayaan tersendiri.  Usah bandingkan mereka dengan kanak-kanak yang lain. Setiap anak dilahirkan dengan keistimewaan masing-masing. Dengan menyedari perbezaan ini, kita akan lebih menghargai siapa mereka; daripada memaksa dan membentuk mereka menjadi orang lain. Jika kita memaksa mereka melakukan perkara yang mereka tidak suka, berkemungkinan besar ia akan mengakibatkan ketegangan dalam hubungan kekeluargaan.
Raikan keunikan dan sayangi mereka seadanya. Sebagai ibu bapa, kita memainkan peranan yang amat penting dalam membentuk anak kita menjadi insan yang mempunyai karakter dan nilai-nilai yang hebat. Memang banyak anasir luar yang boleh mempengaruhi anak-anak kita, akan tetapi dengan asas yang kukuh dan hubungan kekeluargaan yang erat di rumah, kita berharap agar mereka berjaya memelihara diri mereka daripada terjerumus ke arah gejala-gejala yang tidak sihat.
Akhir kata, walaupun kita sebagai ibu bapa hanya mampu meluangkan masa yang sedikit bersama anak-anak, namun dengan memastikan ianya berKUALITI; kita mampu membentuk keluarga yang bahagia dan bersatu hati, insya Allah.
Ditulis Oleh :Lily Maznah Muas

Ayuh! Luangkan masa berkualiti bersama anak-anak di Pesta Kanak-Kanak Islam Malaysia () pada 2–4 Disember 2016 di Masjid Tuanku Mizan Zainal Abidin, Putrajaya. Pelbagai aktiviti menarik disediakan untuk ibu bapa dan anak-anak. Sila layari laman web www.micf.my untuk keterangan lanjut. Jumpa di sana!


Masa Nak Raya La Mak-Mak Sibuk Buat 4 Perkara Ni, No. 3 Dan No. 4 tu Selalu Buat Hati Anak-Anak Sayu!

Selalunya mak-mak adalah orang yang paling excited  bila nak buat persiapan hari raya.
Mereka jugalah yang pastikan puasa anak-anak sempurna tanpa ada yang kurang. Daripada A sampai Z, mereka akan pantau semuanya agar berjalan lancar sepanjang bulan Ramadan supaya sambutan Aidilfitri disambut meriah.

Tanpa sedar, usaha mereka itu buat hati anak-anak tersentuh dan sayu. Tipulah kalau no. 3 dengan no. 4 tu tak buat korang rasa sedih.

1. Pastikan semuanya baru dan kemas.

Sentiasa memastikan persiapan sambutan hari raya Aidilfitri disiapkan dengan sempurna, masa ni la mak-mak kita sibuk pastikan semuanya ada. Merekalah yang sediakan baju baru, kasut baru, langsir baru, set cawan dan pinggan baru.
Itu belum lagi bab mengemas rumas, merekalah yang mengemop lantai, cuci balik air dan ganti perabot baru, betul tak?
Semua ni mereka buat tanpa keluhan walaupun terpaksa berbelanja besar. Demi anak-anak wang ringgit bukan lagi satu ukuran. Bagi mereka kebahagian anak-anak satu keutamaan.
2. Sediakan pelbagai juadah termasuklah kuih raya.

Hebatnya mak-mak kita ni, mereka tak pernah lupa tempah kuih raya. Bahkan, ada kalanya mak-mak kita ni sanggup luangkan masa buat kuih raya sebab nak anak-anak rasa air tangan mereka.
Mereka jugalah yang pastikan juadah hari raya dapat dinikmati oleh semua termasuklah saudara-mara, rakan sekerja mereka dan sahabat handai kita yang datang berkunjung.
Bukan itu sahaja, adakalanya mereka siapkan hamper kuih raya extra untuk diberikan kepada ahli keluarga yang tinggal jauh.
3. Hantar pesanan dan ingatkan anak untuk sahur dan berbuka

Sentiasa peka dan prihatin dengan anak-anak, mak-mak kita ni sentiasa akan pastikan kita bersahur dan berbuka dengan sempurna.
Nasib baiklah ada minuman bijirin NutreMill SUPER™, tidak hanya sesuai diambil untuk bersahur dan berbuka minuman bijirin NutreMill SUPER™ juga sesuai diambil ketika belajar dan selepas berterawih kerana ianya dapat memberikan tenaga pada tubuh.

Kalau anda nak tahu minuman bijirin NutreMill SUPER™ dihasilkan daripada bijirin oat, gandum, jagung dan kacang soya. Ianya diperkaya dengan serat, kalsium dan vitamin D. Maka, tak hairanlah minuman bijirin NutreMill SUPER™ mengenyangkan selain mudah disediakan
4. Hantar makanan dan minuman kegemaran anak-anak.
Kasih sayang mak cukup luar biasa. Bagi mereka biarlah jauh dimata tapi dekat dihati. Sebab inilah mak-mak kita tak pernah lupa kirim pelbagai stok makanan dan minuman kegemaran anak-anak, walaupun tinggal berjauhan.

Tak dinafikan apabila kita berjauhan, jarang kita dapat merayakan sambutan Aidilfitri bersama-sama, namun itu bukan halangan untuk kita luangkan masa bersama dengan mereka. Kita boleh je video call dan minum teh atau kopi kegemaran kita sambil bergelak ketawa serta bergurau senda untuk mengamatkan lagi suasana hari raya.

Minum pulak kopi original dan aneka teh susu SUPER™, automatik tergamit kembali memori berhari raya bersama keluarga di tanah air tercinta.
Jadikan sambutan hari raya lebih bermakna bersama produk-produk Super™.  Apatah lagi bila dinikmati bersama keluarga, ianya akan jadi memori indah yang tiada tandingannya.
Oleh itu, dapatkan Kopi Super di pasaraya yang terdekat atau dapatkan secara online melalui kedai rasmi Kopi Super di Shopee dan Lazada dan eratkan hubungan silaturrahim yang terjalin sesama kita hari ini.


Masa Sesuai Untuk Mula Ambil Pil Perancang Elak ‘Terbabas’

“Aku dah makan dah pil perancang, tapi kenapa mengandung juga ni?”
Cahaya mata adalah kurniaan Allah yang amat bermakna bagi setiap pasangan yang sudah berumahtangga. Pastinya, kehadirannya dinantikan kebanyakkan pasangan terutamanya jika ianya anak sulung. Namun, selepas kelahiran anak sulung, jururawat di klinik kesihatan pasti akan menyarankan para ibu untuk menjarakkan kehamilan untuk mengelakkan risiko yang tidak diingini pada ibu mahupun bayi dalam kandungan.

Untuk pengetahuan anda, jarak kehamilan yang disarankan oleh pakar perubatan seluruh dunia adalah lebih 18 bulan, tetapi tidak lebih daripada 60 bulan atau 5 tahun. Biasanya, pil perancang merupakan salah satu alternatif yang dicadangkan kepada para ibu untuk merancang kehamilan. Tapi, anda perlu mengambil pil ini dengan cara yang betul kalau tidak ia boleh membuatkan anda ‘termengandung’.
BILA MASA YANG SESUAI UNTUK ‘MULA’ MAKAN PIL PERANCANG?
Foto: brad.erva-doce.info

Mungkin ramai dalam kalangan anda yang keliru dengan masa yang sesuai untuk memulakan pengambilan pil perancang kan? Menurut penjelasan daripada Dr. Zubaidi Hj. Ahmad, terdapat perbezaan ‘masa’ pengambilan pil perancang bagi para ibu.

1. Ibu baru melahirkan
Bagi ibu yang baru melahirkan bayi, anda perlu menunggu 6 minggu untuk memulakan pengambilan pil perancang. Ia bertujuan untuk memberi masa agar bekalan susu ibu lebih mapan dan bayi semakin lebih matang. Selain itu, pengambilan pil perancang juga boleh menyebabkan susu ibu berkurangan.
2. Ibu yang tidak menyusu bayi secara eksklusif
Berbeza pula dengan ibu yang tidak menyusu bayi secara eksklusif (mengunakan susu ibu dengan susu formula), anda boleh memulakan pengambila pil perancang kehamilan pada 3 minggu selepas melahirkan anak.
BAGAIMANA PIL PERANCANG BERFUNGSI?

Pil perancang berfungsi menghentikan proses ovulasi dan menjadikan anda tidak subur buat sementara waktu.
Hormon yang terdapat dalam pil perancang akan menghalang telur (ovum) daripada meninggalkan ovari atau menempel pada dinding rahim. Proses ini menyebabkan tiada telur yang dapat disenyawakan walaupun sperma mungkin berjaya memasuki rahim.
Selain itu, ia juga yang bertindak menebalkan mukus yang terdapat pada pangkal rahim (serviks). Tindakan ini menyukarkan sperma untuk menembusinya.
Sebagai tambahan, anda perlu memastikan bahawa anda tidak hamil sebelum mengambil pil perancang supaya tidak  menjejaskan  kandungan. Oleh itu, anda disarankan supaya mula mengambil pil perancang semasa hari ke-5 haid. Jika anda mendapati sedang hamil ketika memakannya, berhentilah serta-merta dan dapatkan nasihat doktor.
JENIS PIL PERANCANG YANG TERDAPAT DI PASARAN
a) Pil Kombinasi
Foto: IlaaSuhailaa
Pil jenis ini ialah pil yang biasa digunakan. Ianya mengandungi kedua-dua hormon estrogen dan progestin. Antara jenama yang terdapat di pasaran ialah: Oralcon, Mercilon, Marvelon, Loette, YAZ, Yasmin. Yasmin adalah antara produk yang digemari ramai. Ia dipercayai kurang kesan sampingan walaupun harganya jauh lebih mahal.
Ramai pengguna bersetuju bahawa pil perancang jenama ini tidak mempunyai kesan berat badan berlebihan, tidak menjejaskan putaran haid, dan tidak mengurangkan perasaan berahi dalam hubungan intim. Anda boleh dapatkan pil jenis ini di farmasi berdekatan.
b) Pil Mini
Foto: mama zie
Pil mini dipreskripsi oleh doktor khas untuk mereka yang menyusukan bayi. Ia berbeza dengan pil kombinasi, pil jenis ini tidak boleh dibeli sewenang-wenangnya dari farmasi kerana boleh memudaratkan jika disalahguna. Pil ini berinteraksi dengan beberapa jenis ubat seperti antibiotik, ubat sawan, arthritis, dan ubat tidur.
TIP BERKESAN KALAU TAK NAK TERLUPA MAKAN PIL PERANCANG
Pil perancang perlu diambil setiap hari, tapi kadang-kadang kita terlupa untuk mengambilnya. Jadi, ini tip yang boleh anda praktikkan supaya tak lupa lagi nak makan pil perancang.

Anda perlu pilih masa yang sesuai untuk mengambil pil setiap hari. Cara baik untuk ingat ialah ambil pil selepas berus gigi, sarapan pagi atau sebelum tidur.
Gunakan kalendar anda. Tandakan hari yang anda akan mula makan pek baru. Tanda juga pada kelendar selepas anda telah ambil pil.
Semak banyak kali. Pastikan anda periksa pek pil untuk memastikan anda betul-betul telah mengambilnya semalam. Jika anda terlupa makan, segeralah makan pil tersebut!

Apapun, semula anda membeli pil perancang di farmasi berdekatan, pastikan anda mendapatkan nasihat daripada doktor terlebih dahulu. Ataupun, sewaktu anda membawa bayi ke klinik kerajaan untuk pemeriksaan berkala, bertanyalah kepada jururawat tentang cara berkesan dan selamat untuk merancang kehamilan yang seterusnya.
Semoga bermanfaat!


Masa Untuk Cuti Sekolah Yang Epik di Lost World of Tambun

Dengan menjelangnya cuti sekolah, masa untuk anda berehat dan menghabiskan masa di Lost World of Tambun dengan keluarga dan rakan-rakan. Tinggalkan komitmen sekolah anda dan ayuh ke satu-satunya taman tema di Asia Tenggara dengan mata air panas yang semula jadi, taman tema serba lengkap dikelilingi hutan tropika, tujuh taman dan bercirikan batu kapur berusia 400 juta tahun.

Ambil bahagian di dalam tujuh stesen Olimpik bertemakan permainan dan kumpul setem bagi memenangi hadiah misteri.

Daredevil’s Task – Uji deria anda dengan menempuhi rintangan tanpa menggunakan mata.
Pandora’s Box – Dengan hanya deria sentuh, teka apa kandungan kotak.
FoodSpin Hula – Minta rakan anda pusingkan hula hoop dengan satu tangan dan cuba beri anda makan buah dengan tangan yang sama.
Balloon Boxer – Cuba sedaya-upaya untuk menumbuk belon-belon air yang dibaling ke arah anda daripada balkoni.
Lost World’s Top Model – Anda rasa miliki gaya seorang model? Kenakan pakaian mandi terbaik anda dan cat-walk di dalam masa yang telah diberikan.
Drowzy Numbers – Dunia anda akan berputar, dan menuju ke nombor rawak di dalam keadaan kepeningan tersebut
Red Bull’s Racing Stimulator – Ambil alah stereng dan jadi pemandu terpantas.

Semua aktiviti ini bermula dari 11pagi sehingga 5petang setiap hari dari 28hb Mei 2016 sehingga 12hb Jun 2016. Peserta hendaklah berumur tujuh tahun ke atas dan peserta yang berumur di bawah 18 tahun memerlukan kebenaran daripada ibubapa atau penjaga terlebih dahulu.
Sementara anda di sini bersama-sama dengan rakan-rakan dan keluarga, jangan lepaskan peluang untuk menikmati tarikan berikut:

Adventure River – kolam air menerusi sungai terpanjang Asia yang berkepanjangan 660 meter dengan kesan ombak sambal menikmati pemandangan gua yang
Adventure Express   – masuk ke dalam keretapi using yang akan membawa anda sekeluarga melalui peninggalan bersejarah
Tin Valley – kembali ke masa silam dan pelajari sejarah Perak – perlombongan bijih timah
Petting Zoo – adanya pelbagai jenis binatang seperti tapir, burung merak, burung kakak tua dan 50 sepsis lain di habitat asli mereka. Juga berkawan dengan Ruby si rakun, dan bermain dengan semua binatang.
Tiger Valley – jom kenali Putra dan Jazz, dua adik-beradik Harimau Siberian kami

Dan malam menjelma, masa untuk bermalam di Lost World Hotel, tempat terbaik untuk tidur setelah seharian bermain. Dapatkan rehat yang cukup dan bangun ke udara segar dan pemandangan bukit-bukau diselubungi kabus.
Waktu operasi adalah dari jam 11pagi sehingga 6petang setiap hari Isnin hingga Jumaat, 10pagi sehingga 6petang setiap hari Sabtu dan Ahad. Lost World Hot Springs by Night pula beroperasi dari jam 12tengahari sehingga 11malam dari hari Isnin hingga Ahad. Taman akan ditutup setiap hari Selasa kecuali waktu cuti sekolah dan cuti umum.
Maklumat lanjut boleh didapati daripada laman Facebook Lost World of Tambun dan laman web: http://www.facebook.com/lostworldoftambun/ www.sunwaylostworldoftambun.com atau dengan menelefon +605 542 8888.


Masa Untuk Manjakan Diri Anda Di The Lost World Of Tambun

Lost World of Tambun adalah tempat yang sempurna untuk semua ibu memanjakan diri dengan air panas dan spa yang mendamaikan. Sementara itu, seisi keluarga dan anak-anak dapat melakukan pelbagai aktiviti menarik di destinasi penuh pengembaraan ini.
Satu-satunya taman tema di Asia Tenggara yang mempunyai kolam air panas, tempat ini juga dikelilingi oleh hutan tropika, 7 taman tema yang menghiburkan, serta kawasan batu kapur yang mengagumkan, berusia 400 juta tahun.

Mulakan Hari Pengembaraan Penuh Bertenaga
Mulakan hari pengembaraan anda dengan Malayana Warriors yang akan menyambut ketibaan anda. Ibu-ibu, mulakan hari anda bersantai di Beach Garden yang disaluti kehalusan pasir seindah kristal.

Jangan risaukan anak-anak, mereka tentu seronok bermain di Explorabay yang direka khas dengan meriam air, pancuran gajah, serta banyak lagi permainan air.

Explorabay
Selesai sesi yang indah, buktikan pada anak-anak bahawa anda tidak terlalu tua untuk menaiki semua, atau salah satu daripada tunggangan ini!

Cliff Racer – Gelungsur ala Indiana Jones dengan kelajuan maksimum
Dragon Flights – Terbang dan nikmati pemandangan indah dari pandangan atas udara
Tube Raiders – Berpusing dalam gelungsur air yang laju
Storm Rider – Naiki kapal lanun yang berpusing 180 darjah
Lupe’s Adventure –  Keringkan diri anda dengan roller coaster pertama di Perak

Banyak Lagi Tempat Menarik Dalam The Lost World Of Tambun
Rasa teruja? Ada lagi! Luangkan lebih masa bersama keluarga di tempat menarik ini:
Adventure River

Adventure River – Tunggangan air yang penuh relaks ini terletak di sungai terpanjang Asia, bersama efek ombak. Nikmati pemandangan indah gua batu kapur semulajadi dan kecantikan ‘water feature’ buatan manusia yang mengagumkan
Adventure Express – Lokomotif lama tersedia untuk anda terokai dan mengimbau sejarah silam bandar purba ini
Tin Valley – Pelajari salah satu ekonomi utama yang menghidupkan warisan bandar Perak pada suatu masa dahulu – mendulang bijih timah
Petting Zoo – Syurga buat semua haiwan yang jarang anda lihat seperti tapir, burung merak, burung kakak tua, dan lebih 50 spesis lagi di dalam habitat semulajadi mereka. Berpeluang bermesra dengan Ruby si raccoon, dan banyak lagi haiwan comel yang berkeliaran!
Tiger Valley – Temui Putra dan Jazz, dua beradik Harimau Siberia

Banyak lagi yang boleh menghiburkan hari anak-anak seperti Saphira’s Lair , Saphira’s Baby Pool, dan Saphira’s Twister.
Isi Perut Dengan Makanan Tradisional Ipoh Yang Enak
Naluri keibuan selalunya tepat. Sebaik saja anda merasai anak-anak mula lapar, jamu hidangan istimewa di Ipoh Street dengan:

Tau Fu Fah – puding soya dengan gula merah
Lok-Lok – pelbagai pilihan dumplings yang dicucuk ala sate
Heong Peah – makanan pastri tersohor di Perak

dan banyak lagi makanan istimewa negeri Perak yang akan mengenyangkan anda. Sementara itu, anda akan dihiburkan oleh Flaming Percussions, sekumpulan band berbakat menelan api, mengimbang bola, dan pemain gendang yang turut mempersembahkan silap mata api serta aksi ngeri.
Kolam Air Panas Khas Untuk Anda Meregangkan Segala Kekusutan
Hot Springs & Spas
Kini tiba masanya untuk para ibu untuk berhenti daripada rutin harian dan menghabiskan masa di Hot Springs & Spas yang menyediakan pelbagai jenis mineral untuk kesihatan anda.

Steam Cave – Sauna yang membantu menyegarkan badan dan memperbaiki peredaran darah anda
Foot Spa – Renggangkan otot kaki anda dengan batuan refleksologi
Infinity Pool – Pada suhu 40°C kolam air panas ini boleh memuatkan hingga 300 orang dan dikelilingi oleh keindahan dan bunyian gunung berapi
Jacuzzi Pools – 3 jakuzi yang akan melegakan tubuh badan anda dengan suhu 47 – 50°C
Crystal Spa – Pilihlah mana-mana rawatan yang anda suka seperti skrub badan, urutan aromaterapi, penjagaan kecantikan aromaterapi, spa badan, dan banyak lagi. Pondok indah ini tertutup dan tentunya memberi privasi kepada tetamunya.

Apabila matahari terbenam, tibalah masanya untuk anda bermalam di Lost World Hotel, tempat yang sempurna untuk anda berehat selepas seharian yang penuh pengembaraan. Rasai kesegaran pagi apabila anda bangun dengan kelembapan embun pagi dan kehijauan semula jadi.
Crystal Spa
Waktu Operasi
Waktu operasi adalah daripada jam 11 pagi hingga 6 petang setiap hari Isnin hingga Jumaat, 10 pagi hingga 6 petang setiap Sabtu dan Ahad.
The Lost World Hot Springs by Night pula beroperasi pada 12 tengahari hingga 11 malam setiap Isnin hingga Ahad.
Taman tema ini ditutup setiap Selasa kecuali pada hari cuti umum di Malaysia dan cuti sekolah.
Maklumat lanjut boleh didapati di Laman Facebook Lost World of Tambun di  www.facebook.com/lostworldoftambun serta laman web www.sunwaylostworldoftambun.com atau melalui talian +605 542 8888.


Pasangan Suami Isteri Keracunan Lepas Makan Ikan Buntal, AWAS Ikan Ini Beracun!

Ikan buntal merupakan spesis ikan yang mengandungi toksin berbahaya. Walaupun begitu, terdapat segelintir orang yang berani dan gemar masak ikan buntal sebagai santapan di rumah.
Sekiranya seseorang itu tidak pandai menyiyang dan membuang racun ikan itu, anda bakal berhadapan risiko maut setelah menikmatinya. Bahkan, ada juga yang menyatakan ikan ini merupakan hidangan yang dilarang untuk disajikan kepada Maharaja Jepun walaupun ia sedap.

Justeru itu, mari ikuti penerangan lanjut mengenai info ikan buntal dari Public Health Malaysia di bawah.
Baca juga: Ada 6 Jenis Kemurungan Anda Perlu Tahu, Bukan Hanya Bipolar Disorder Sahaja

MASAK IKAN BUNTAL BERISIKO UNTUK DIRACUNI TOKSIN BERBAHAYA

Pasangan dari Kluang, Johor mengalami keracunan serius selepas memakan ikan buntal yang dibeli dari peniaga di Facebook.
Ikan buntal mengandungi toksin tetrodotoxin dan/atau saxitoxin yang kuat. Ia adalah toksin sistem saraf pusat dan lebih bahaya daripada sianida. Gejala bermula dalam masa 20 minit hingga 2 jam selepas memakan ikan beracun itu.
GEJALA DIALAMI SETELAH DIRACUNI
 Gejala awal termasuklah:

Kebas pada bibir dan mulut
Diikuti dengan pening.
Kebas pada bahagian kaki.
Masalah untuk bercakap.
Hilang keseimbangan
Lemah otot.
Lumpuh.

ORGAN IKAN BUNTAL YANG MENYIMPAN RACUN
Bahagian yang tersimpan racun adalah:

Hati.
Gonad (ovari dan testis).
Usus.
Kulit ikan buntal.

Daging ikan akan tercemar dengan toksin tersebut jika bahagian racun tidak dibuang dengan cara yang betul. Toksin ikan buntal TIDAK boleh dimusnahkan dengan memasak atau pembekuan.
Masyarakat disarankan berhati-hati dan tidak mengambil risiko memakan ikan buntal terutama dari pembekal yang tidak diketahui.
Sumber: Facebook Public Health Malaysia


Resepi 34 Jenis Masak Lemak Cili Api, Macam-Macam Ada!

Di Malaysia, negeri beradat iaitu Negeri Sembilan memang terkenal dengan hidangan masak lemak cili api yang memang berapi. Buat peminat masakan pedas, sudah semestinya hidangan ini menepati cita rasa anda untuk dicuba.
Pelbagai jenis bahan basah yang digunakan di dalam hidangan ini. Sama ada jenis ikan atau daging, sayur dan buah turut dimasukkan di dalam kuah lemak cili api. Mari ikuti tips seperti di bawah dengan 4.6K perkongsian.

Baca juga: Rupanya Ada Cara Lebih Berkesan Nyahbeku Bahan Basah, Sepantas Kilat Dah Cair!
RESEPI 34 JENIS MASAK LEMAK CILI API, MACAM-MACAM ADA!

Nah belanja lagi hasil masakkan original N9. Setiap negeri terkenal dengan masakkan tersendiri. N9 terkenal dengan masak lemak cili api, ayah & arwah mak pulak dua-dua berasal N9 haha.

RESEPI MASAK LEMAK CILI API
BAHAN-BAHANNYA:
1. Kelapa parut.
(Perah ambil pati santan sahaja, kalau boleh time perah tu letak air lebih tak perlu ramas berkali-kali cukup sekali buat je. Biasa masak untuk seekor ayam, 1kg daging, sekor ikan bersaiz besar…saya guna 2 biji kelapa bergantung pada saiz kelapa yang ni korang kena adjust sendri).
2. Cili api, kunyit hidup & serai (tumbuk lumat + titik serai).
3. Asam keping.
CARA PENYEDIAANNYA:
1. Bahan-bahan campur tu terpulang korang nak letak apa kalau nak letak petai, kikis dulu kulitnya rebus seketika).
2. Sediakan kuali masukkan santan, cili yang ditumbuk. Guna api sederhana sentiasa kacau jangan bagi santan pecah minyak.
3. Agak-agak kuah dah pekat masukkan ikan & bahan-bahan campuran korang. Nanti adjustlah api tu besarkan sikit.
4. Kacau-kacau masukkan asam keping. Kalau masak dah letak asam-asam (belimbing buluh/tempoyak) tak perlu asam keping lagi, nak bubuh pun tak ada masalah.
5. Masak lemak cili api paling senang dah letak semua tu tengok permukaan dah licin elok makna masakkan korang dah masak.
TIPS MASAK LEMAK CILI API DENGAN BAHAN BASAH YANG BERBEZA
Gambar hiasan: CeriaSihat
1. TELUR
Kalau masak telur step masak kuah dia sama juga. Beza dia korang letak serai je, kuah dah masak baru korang pecahkan telur. Kalau boleh telur tu tak payah terbalikkan, korang just kacau-kacau je kuah tu dekat permukaan telur.
2. AYAM  & DAGING
Masak ayam & daging. Cili, kunyit & serai yang dtiumbuk masukkan dalam ayam/daging. Letak sedikit air, rebus dulu (N9 kata kecutkan). Step seterusnya sama. Masukkan santan, asam keping kacau-kacau sampai masak.
34 IDEA CAMPURAN BOLEH DIGUNAKAN DALAM KUAH LEMAK CILI API
1. IKAN JENAHAK + REBUNG + JERUNG TELUNJUK
Ikan jenahak + rebung + terung telunjuk.
2. AYAM + KACANG BOTOL

3. AYAM + KENTANG

4. BAUNG + BACANG + KUNDANG MUDA

5. BAUNG SUNGAI + BELIMBING

6. CENDAWAN TIRAM + UDANG

7. CENDAWAN TIRAM

8. DAGING + UBI KENTANG

9. IKAN KEMBONG + BACANG

10. JANTUNG PISANG + PISANG MUDA

11. KAMBING SALAI + PUCUK UBI

12. KELADI + TEMPOYAK

13. KETAM + DAUN KUNYIT

14. KETAM

15. LAMPAN + BELIMBING BULUH

16. PERUT + REBUNG

17. PISANG MUDA + IKAN BILIS + TEMPOYAK

18. PUCUK UBI + JANTUNG PISANG

19. SARDIN MASAK LEMAK CILI API + KENTANG

20. TELUR AYAM + BELIMBING

21. TELUR AYAM + PUCUK UBI + TERUNG TELUNJUK

22. TELUR ITIK + BELIMBING + KACANG

23. TELUR ITIK + KUNDANG MUDA

24. TELUR ITIK + KUNDANG MUDA + PERIA

25. TENGGIRI + DAUN ASAM GELUGOR + BELIMBING

26. TENGGIRI + KAMBAS

27. TENGGIRI + PEGAGA + KUNDANG MUDA

28. TENGGIRI + PEGAGA

29. TENGGIRI + REBUNG

30. TENGGIRI + TOMATO + TERUNG TELUNJUK

31. TENGGIRI MASAK LEMAK CILI API + PETAI KIKIS + KACANG

32. UDANG + DAUN KUNYIT

33. UDANG + KACANG

34. UDANG GALAH + REBUNG

Kadang ada yang buat tak jadi tu sabarlah ye usaha lagi. Air tangan kita tak sama. Semoga ilmu ini bermanfaat untuk korg. Salam Aidilfitri buat semua.
Sumber: Facebook SuiSan Aliezsha via Masak Apa Hari Ni..(MAHN)


Masak-Masak Bersama Juara Pertama MasterChef Malaysia, Chef Dr Ezani. Pandainya Dia Masak!

Siapa tak kenal Chef cantik molek yang dikenali sebagai juara Masterchef Malaysia yang pertama iaitu Dr. Ezani, seorang doktor pergigian yang cantik dan pandai masak. Combo lagi tau.

Menurut Dr. Ezani, chef yang menjadi idola beliau untuk terus belajar dan improve kan lagi skill masakkan beliau adalah Chef Wan dan juga Jamie Oliver.

Pelbagai jenis menu marvelous yang telah disediakan oleh Chef Ezani ni. Daripada makanan yang bersup, berminyak dan sebagainya. Tapi beliau masih mengekalkan kebersihan periuk dan kuali yang digunakan.
Tapi kalau tengok semua video masakkan Chef Ezani ni memang terliur sangat. Rasa macam nak masak terus je! Skill chef ni memang power, bahan yang digunakan pun simple je tapi memang nampak sedap sangat.
Tapi.. walaupun masakan tu berminyak dan kesan degil susah nak hilang, beliau ada rahsia tersendiri untuk menanggalkan kesan degil tersebut. Apa agaknya kan? Jom tengok video ni dulu untuk mengetahui rahsia Chef Ezani lepas memasak.
Apa agaknya yang digunakan oleh Chef Ezani untuk membersihkan periuk lepas memasak ye..

Ohhhh, itu rupanya rahsia chef ni membersihkan kuali dan periuk menggunakan span Scotch-Brite supaya bersih dan tidak calar

Taraaa!
Dengan Scotch-Brite Non-Scratch Foam Scrub, anda hanya perlu menggunakan sabun atau air untuk pembersihan yang memuaskan. Juga membantu untuk membuang kesan degil. Sangat mudah bila guna produk ni!

Scotch-Brite Heavy Duty Scrub Sponge pula berkesan menanggalkan kesan kotoran 3x lebih cepat dan tahan 3x lebih lama dari produk yang lain. Oh ya, antara perkara hebat tentang span Scotch-Brite ni adalah ianya bagus untuk membersihkan alatan dapur seperti periuk tanah liat, periuk keluli tahan karat, kuali serta grill. Hebat kan?

Kalau korang nak gunakan span Scotch-Brite ni beberapa kali, boleh sanitize dalam dishwasher untuk kegunaan di masa akan datang. Span ni memang tahan lama, boleh ditukar sebulan sekali je. Hehe
Boleh digunakan untuk pelbagai jenis aktiviti pembersihan dalam rumah

Ramai yang tanya kenapa harga produk Scotch-Brite ni lebih tinggi daripada produk span yang lain. Ini kerana penggunaan satu buah sabut Scotch-Brite sama dengan tiga buah produk sabut yang lain. Span Scotch-Brite ni memang sangat tahan lama dan sesuai dengan harga.

Kalau korang perasan, ada sesetengah span Scotch-Brite ni berbentuk S. Ia bertujuan untuk memudahkan pembersihan hingga ke sudut. Banyak kelebihan yang korang boleh dapatkan bila menggunakan produk ni berbanding produk yang lain.
Korang semua boleh dapatkan produk Scotch-Brite ni di mana-mana pasaraya dan ada juga dijual online di website 11street! Memang berbaloi untuk dapatkan produk ni. Baru lah periuk dan kuali korang semua bersih dan tak mudah calar.
Oh ya, jangan lupa like Official Facebook Page Scotch-Brite di link ini – Scotch-Brite FB


Masak Sardin Sendiri Di Rumah ‘Persis’ Sardin Dalam Tin, Mudah Je!

Siapa dekat sini suka makan sardin? Mesti ramai yang suka kan, tambah pula makan dengan nasi panas-panas, lagilah sedap! Bukan golongan shaja yang suka makan sardin dalam tin ni malah anak-anak kecil juga sukakannya. Mudah, cepat dan menyelerakan adalah antara daya penarik makanan dalam tin terutamanya sardin. Tetapi, kalau selalu makan makanan dalam tin ni sebenarnya tak bagus juga tau. Jadi, apa kata anda buat sardin sendiri di rumah supaya makanan yang dimasak untuk diri snediri dan anak-anak lebih sihat! Nak tahu resipi untuk buat sardin sendiri, jom kita ikut resipi dari Puan Tengku Khalidah Tengku Bidin ini.
arjapan.blogspot.my

Setiap kali buka tin sardin, hati berdebar-debar kan. Sebab kita tahu benda tu tak sihat, banyak benar bahan pengawet (sebab tu tahan bertahun dalam tin), tapi nak makan jugak sebab sedap dia ya rabbi, tak boleh ampun.
Makanya buat sendiri sajalah. Tak perlu tunggu kau ada periuk Noxxa bagai. Akak tak perlukan periuk tu kat rumah. Pakai periuk biasa pun boleh. Mudah, semudah sebut ABC jer buat sardin ni. Pastu masuk dalam freezer, boleh tahan sampai sebulan. Nak puasa ni elok kita buat banyak sekaligus. Mudah yang amat masa sahur nanti.

Okay ikut step di bawah ya.

BAHAN-BAHAN
1- Ikan Kembong/[email protected]
2- Bawang besar diracik halus
3- Cili Boh 2 sudu
4- TOMATO biji dan Tomato puri
5- Sos [email protected] sotong
6- Garam
7- Kicap barang sesudu
Cara cara dia sila ikuti gambar di bawah. Kalau ini tak boleh buat, sila ketuk ketampi 1000 kali. Pastu kurus.
LANGKAH PERTAMA
www.facebook.com/tengkukhalidah.tengkubidin
Okay? Bersedia. Beli ikan. Apa-apa ikan yang kalian suka. Saya beli ikan kembong ni. Selayang ke, ikut sesuka hati dan deria rasa kalian. Kalau nak try makarel pun boleh, pergi cari kat bahagian frozen tu, mesti jumpa. Buang kepala dan ekor dia siap-siap. Kalau nak letak jugak kepala dia terserah. Tapi nak nampak real, aku buang terus. Beli ikan ni kat mana? Pejabat pos laju lah, mana lagi. Herghhhh…ni pun nak tanya.
LANGKAH KEDUA
www.facebook.com/tengkukhalidah.tengkubidin
Haa, molek kejadiannya. Gigih akak susun satu satu nak tunjuk kat korang. Tomato Puri akak pakai Ayam Brands juga sebab nak kasi aroma tu 2×5 macam dalam tin.  Bawang dan tomato potong siap siap. Comel-comel potong tu, kasi comel macam saya. Dan sos ikan 3 sudu (ikut selera kemasinan anda)
LANGKAH KETIGA
www.facebook.com/tengkukhalidah.tengkubidin
Tumis bawang dan cili boh barang seketika sampai layu dihujung rindu. Buat buatlah kacau sikit, jangan pemalas. Kang hangit, akak jugak korang salahkan. Reti ke idok nak menumis?
LANGKAH KEEMPAT
www.facebook.com/tengkukhalidah.tengkubidin
Lepas tu masukkan tomato puri+tomato buah+sos ikan+garam sikit sesedap rasa korang. Masa ni masuklah sikit kicap, apa kicap pun boleh sebab nak kasi nampak gelap sikit. Taklah merah menyala. Baru ada ‘mariiii’nak menyantap . Kalau pekat sangat, sila masukkan secawan air. Jangan cair tau.
LANGKAH KELIMA
www.facebook.com/tengkukhalidah.tengkubidin
Nah, indah seni hiasan tangan akak. Ikan yang dah dibasuh bersih dan diselawat tadi, susun beratur dalam periuk. Akak pakai periuk renih sup biasa jer (pressure cooker/slow cooker). Ni periuk yang beli untuk buat bubur nasi anak anak. Tapi, pakai periuk mak korang yang biasa tu pun boleh, takda cacat cela nya masakan korang. Tapi api kena perlahan dan kena selalulah jengok. Tu je beza dia.
LANGKAH KEENAM
www.facebook.com/tengkukhalidah.tengkubidin
Okay apabila tomato sikit layu, nampak ala-ala nak merenih tu,masukkan kuah yang dibikin tadi dalam periuk ikan yang sedang menunggu. Set periuk pressure cooker tu kat ‘ high’. Biar dia merenih kat situ, korang pergi layan Facebook dulu. Kata ramai peminat. Ahaks! Dalam 3 jam dah masak dengan jayanya.
LANGKAH KETUJUH
Siap!

www.facebook.com/tengkukhalidah.tengkubidin
Kalau nak menjadi sardin, KPI nya adalah sampai tulang ikan tu boleh dimakan. Ranggup dan berperisa. Gitu! Sekian persembahan Sardin Melankolia D’Amor aku untuk hari ini.
Selamat Mencuba! Mesti sedap!
giphy.com
Sumber : Tengku Khalidah Tengku Bidin


‘Bukan Daging Sebenar Pun’- Ini Sebab Kenapa Mak Ayah Kena Stop Bagi Anak Makan Sosej

Sebut sahaja makanan segera seperti sosej, pasti anak-anak yang tiada selera makan pun akan terus berselera. Bukan sahaja dimakan dengan begitu sahaja, kadang-kadang si ibu perlu juga menuruti permintaan anak-anak yang meminta sosej ini dimasak seperti juadah makanan utama yang lain. Namun, Kementerian Kesihatan Malaysia telah mengeluarkan kenyataan bahawa kandungan sosej seperti yang dinyatakan dalam bungkusan adalah bukan daging ayam atau lembu yang sebenar!
SOSEJ BUKAN DAGING SEBENAR!
Jika anda beranggapan bahawa kandungan sosej sama seperti daging atau ayam segar, anggapan tersebut adalah SALAH sama sekali.

Sosej bukan daging sebenar. Sosej adalah sejenis makanan terproses dan mempunyai ciri-ciri berikut:

1. Tinggi kandungan lemak tepu ( lemak trans meningkatkan risiko kanser)

2. Tinggi kandungan garam (sodium & MSG)
3. Tinggi bahan pengawet
4. Boleh meningkatkan tahap kolestrol ‘jahat’ dalam badan
5. Meningkatkan risiko obesiti dan kanser usus.
JANGAN JADIKAN HIDANGAN UTAMA ANAK ANAK
Menurut Dr. Zubaidi, makanan segera seperti sosej ini tidak boleh diambil secara kerap kerana berbahaya untuk anak-anak kecil. Apa yang merisaukan adalah makanan sebegini dapat menjadi punca obesiti anak-anak yang semakin meningkat dewasa.

Kandungan mikronutrien yang memberi kebaikan kepada badan dalam makanan yang telah terproses adalah sangat SEDIKIT. Nak makan sosej tu boleh, tapi janganlah dijadikan hidangan utama atau makanan harian untuk anak-anak kita.
Untuk mendapatkan lebih banyak informasi menarik mengenai pemakanan, anda boleh rujuk Bahagian Pemakanan, Kementerian Kesihatan Malaysia. Semoga info ini memberikan kebaikan kepada semua yang membacanya!
Sumber: KKM, Dr. Zubaidi


Jangan Kecewa Kalau Masakan Terlebih Masin, Masukkan Sahaja 8 Bahan Ini

Kalau baru berjinak-jinak dalam bidang masakan dan ingin cuba resepi baharu, pasti anda teragak-agak nak letak garam. Kalau terlebih letak, nanti masin pula makanan sehingga tidak dapat dimakan. Jangan risau, kalau masakan terlebih masin, ada beberapa bahan anda boleh masukkan ke dalam masakan untuk membetulkan rasa. Confirm menjadi!
Baca juga: Resepi Makaroni Cuppizza Untuk Anak, Sekali Makan Confirm Teringat!

JANGAN BUANG KALAU MASAKAN TERLEBIH MASIN, GUNA 8 BAHAN INI

1. MAKANAN BERKANJI

Antara jalan penyelesaian sekiranya masakan anda terlebih masin adalah dengan menambahkan makanan berkanji ke dalam masakan tersebut.

Seperti contoh, tambahkan pasta, nasi atau quinoa yang telah dimasak. Pastikan anda beli pasta versi yang tidak bergaram ya. Nanti bertambah masin pula.
2. GULA & CUKA
Selain itu, boleh cuba tambahkan satu sudu cuka dan gula untuk mengimbangi rasa masakan anda. Sifat masam cuka bersama dengan kemanisan gula boleh mengurangkan rasa masin yang berlebihan.
Kalau nak tambahkan cuka, boleh juga masukkan gula secukup rasa.
3. DOH
Boleh guna doh untuk kurangkan rasa masin? Ya, anda boleh masukkan bebola doh kecil ke dalam masakan. Doh tersebut akan menyerap lebihan garam.
4. TEPUNG
Masukkan sedikit tepung ke dalam kuah dan lebih garam akan mula terapung ke atas. Cedok dan buang lebihan tadi.
5. YOGURT
Bukan setakat sedap, yogurt juga boleh mengurangkan rasa masin dalam masakan. Caranya mudah sahaja iaitu tambahkan satu sudu teh yogurt. Jangan risau, masakan anda tidak akan rasa pelik.

6. JUS LEMON
Tambahkan satu sudu teh jus lemon. Jangan terlalu banyak, nanti masakan terlebih masam pula.
7. SUSU/SANTAN
Tambah sedikit santan atau susu ke dalam masakan anda untuk meneutralkan rasa lebihan garam. Ini adalah salah satu cara terbaik untuk masakan berkrim.
8. KENTANG
Potong kentang dan masukkan ke masakan selama 15-20 minit dengan api yang perlahan. Kemudian, keluarkan kentang dan teruskan memasak seperti biasa.
Kalau lepas ini masakan terlebih masin, jangan terus buang. Cuba dulu cara di atas.
Semoga bermanfaat!
Baca juga: Cara Siang Sotong Kembang Dengan Betul, Tak Liat & Wangi
Sumber: Times


Anak Selalu Kencing Malam? Cuba Lakukan 7 Langkah Mengatasinya

“Abang, saya tak tahan lah, setiap pagi kena cuci tilam si Aiman. Tiap-tiap kali tidur dia kencing malam, hancing satu bilik. Bukan senang nak cuci tilam, sampai naik dah lenguh tangan saya. Saya dah pesan, tapi malas sangat dia nak ke tandas. Lima tahun pun masih tahan kencing…”
Sabar ya ibu ayah, faktor utama kencing malam bukanlah sebab malas bangun atau tak sempat ke bilik air, tapi ia adalah sebahagian daripada proses peralihan biologi anak-anak.

Normalkah Anak Kencing Malam?
Sebenarnya, kencing malam memang kerap terjadi apabila anak di bawah lima tahun mula beralih fasa bercerai lampin.
Ia adalah perkara normal bagi anak-anak di usia itu kerana mereka masih belum tahu cara untuk mengawal pundi kencing sepenuhnya. Proses ini mengambil masa dan bukanlah semudah yang kita sangkakan.

Bayangkan anak-anak yang sudah terbiasa kencing dalam lampin setiap hari, mereka perlu sedikit masa untuk beradaptasi dengan perubahan apabila meningkat usia. Keseluruhan proses mengawal pundi kencing ini melibatkan kombinasi otot, saraf, ‘spinal cord’ dan otak.

Amboi, sedapnya tidur, tahu-tahu terkencing…. / Foto Kredit: salute333.com
Cara Atasi Anak Kencing Malam
Walaubagaimanapun, jika mereka mengambil masa terlalu lama, tentu kita pun boleh hilang sabar. Tapi jangan khuatir, kerana setiap masalah pasti ada jalan penyelesaian, begitu juga dengan kencing malam ini.
Antara langkah mengatasinya yang boleh ibu bapa lakukan adalah:
1. Hadkan minum pada waktu malam
Hadkan pengambilan pada waktu malam lebih-lebih lagi sebelum tidur.
Sebaliknya, biasakan anak minum air dengan banyak pada waktu siang.
2. Kencing sebelum tidur
Meskipun anak kurang minum sepanjang malam, pastikan dia kencing dulu sebelum tidur.
Foto Kredit: alphamom.com
3. Kejutkan anak
Dua atau tiga jam selepas masuk tidur, kejutkan anak dan bawa ke bilik air untuk buang air.
Memang agak sukar sebab anda juga memerlukan rehat namun ia perlu diusahakan untuk elak anak kencing di tilam.
4. ‘Bladder Training’
Latih anak tahan kencing pada waktu siang. Apabila membawanya ke tandas, suruh anak tahan beberapa minit sebelum kencing.
Mulakan selama lima minit dan tambahkan masa sehingga 30 minit. Ia dilakukan supaya anak pandai mengawal pundi  secara automatik meskipun sedang tidur.
5. Alas tilam dengan plastik
Plastik biasanya kalis air. Jadikannya sebagai alas tilam dengan meletakkannya di bawah cadar. Jadi air kencing tidak akan menembusi tilam.
Jika tidak selesa, terdapat pelbagai pelindung tilam jenis lembut yang kalis air.
Salah satu contoh pelindung tilam yang terdapat di pasaran. / Foto Kredit: amazon.com
6. Beri ganjaran
Jangan lupa beri ganjaran dan kata pujian pada anak bag setiap pagi yang ‘kering’. Dengan ini, dia akan berusaha untuk tidak kencing malam lagi.
7. Ambil ubat
Jika semua tidak berhasil, pengambilan ubat adalah jalan terakhir.
Tapi, biasanya ubat perlu diambil dalam jangkamasa yang agak lama kerana jika berhenti, kencing malam akan terjadi lagi. Oleh itu, pastikan anda mendapatkan nasihat daripada doktor sebelum memberi sebarang ubat-ubatan kepada anak.
Foto Kredit: adilmavis.com
Kencing Malam Tidak Sepatutnya Berlarutan
Sekiranya anak anda sudah dilatih buat sekian lama tetapi tiada perubahan positif, bincangkan dengan pasangan dan rujuklah pada pakar kesihatan kanak-kanak.
Ia mungkin petanda masalah kesihatan bagi anak yang berumur tujuh tahun ke atas.
Pada umur sebegini, sepatutnya kanak-kanak seusia mereka sudah pandai mengawal pundi kencing. Bawa anak ke klinik untuk penilaian kesihatan di pundi kencing mereka.


Masalah Anak Lambat Bercakap. Apa Petua & Cara Mengatasi ?

Masalah Anak Lambat Bercakap
Pada umur 1 tahun 6 bulan, ada anak yang dah mula bercakap. Boleh sebut “mama, baba, nak, tu, bye”
Namun ada juga yang belum bercakap. Pada pendapat saya, selagi anak belum mencecah usia genap 2 tahun, ibu bapa masih sempat ajar sendiri anak anda di rumah.

Ada ramai kanak-kanak yang tidak suka dipaksa meniru perkataan. Kita sebut, dia angguk saja. Jadi ibu bapa kena banyak bermain bersama anak supaya mereka tidak rasa seperti dipaksa. Dalam keadaan bermain, aktiviti bersuara dan bercakap juga mestilah seronok kerana namanya ialah bermain.
Contoh aktiviti:

Mainan haiwan. Reka cerita sambil bermain. “Lembu ni cari baby dia. Dia panggil moo moo….mana baby ni…mooo”. “Itik ni nak mandi…pap pap pap…gosok gigi pap pap pap…basuh kaki….pap pap pap”. “Singa ni nak makan lembu…aum aum…makan lagi aumm…”
Mainan puppet. Pakai teddy bear sorok tangan belakang bantal pun boleh. Main ulang-ulang saja, seperti main aum cak. Tapi dalam aktiviti ni, sebut nama anak. Kemudian apabila nak menyorok semula ke belakang bantal, sebut “bye”. Anda boleh buat seperti suspen dan geletek juga. Anak-anak mesti suka.
Main bubbles. Anda boleh ajar anak sebut “pop pop pop” setiap kali belon dipecahkan. Apabila semua dah pecah, sebut “habis”. Kalau dia nak lagi, dia kena sebut “nak” atau “lagi”. Jadi anda mesti tunggu respon dia. Ulang banyak kali sampai dia faham yang dia kena sebut dulu, baru dapat bubbles.
Menyanyi. Biasakan nyanyi lagu yang sama setiap hari, 4-5 kali sehari. Kemudian anda tunggu dia habiskan perkataan terakhir dalam ayat lagu tersebut. Contoh “happy birthday to….” dia kena sambung “you”.
Pengukuhan tahap kefahaman. Latih anak mengenal anggota badan, barang di dalam rumah, menunjuk gambar di dalam buku dan mengikut arahan yang diberikan.

Foto Kredit: rubyatika.wordpress.com

Sambil anda bermain, perhatikan perkara berikut:
– pandangan mata bersama
– kemahiran dan minat dia terhadap permainan yang diberikan
– kebolehan dia meniru perbuatan yang ditunjukkan
– respon yang diberikan apabila namanya dipanggil secara tiba-tiba.
Jika anak telah masuk usia 2 tahun, tetapi masih tidak bercakap, maka anda mestilah bertindak dengan merujuk anak anda kepada mana-mana speech therapist berhampiran.
*Artikel ini adalah tulisan asal oleh Puan Ruby dari rubyatika.wordpress.com
[infobox title=’Tentang Ruby Atika’]
Puan Ruby merupakan Speech Language Pathologist dan kini sedang berkhidmat di Hospital Sultan Abdul Halim. Atas permintaan ramai, Puan Ruby mewujudkan klinik pemulihan terapi di rumah sendiri, yang beroperasi pada hari cuti Kedah iaitu hari Jumaat. Puan Ruby menjalankan terapi di rumah sendiri yang beralamat di : 160 Jalan Melor 4/6, Ambangan Height, Amanjaya 08000 Sg Petani. Puan Ruby juga boleh pergi ke rumah client mengikut keperluan. Sila hubungi 013-3109703 untuk mendapatkan tarikh temujanji. Slot temujanji adalah terhad.[/infobox]


Masalah Anak Rendah, Penyakit Kurang Nutrisi Atau Genetik?

Setiap kanak-kanak membesar pada kadar ketingiaan yang berbeza. Ada yang lebih tinggi manakala ada juga lebih pendek dan semua itu adalah perkara biasa. Namun, adakah ibu bapa sedar bahawa anak yang terlalu pendek mungkin petanda masalah kesihatan yang nyata?
Menerusi laporan Harian Metro, Pakar Perunding Kanan Endokrinologi Pediatrik, Jabatan Pediatrik, Pusat Perubatan Universiti Malaya (UMMC), Profesor Dr Muhammad Yazid Jalaludin berkata, keturunan iaitu ibu bapa yang pendek adalah salah satu punca anak mereka pendek (faktor genetik).

Walau bagaimanapun, jika segelintir kanak-kanak tidak membesar secepat dan setinggi kanak-kanak lain sebaya mereka, kemungkinan tumbesaran mereka terbantut disebabkan beberapa masalah lain.
Baca juga: 10 Tanda Anak Selesa Dengan Kita, ‘Parents’ Kena Tahu!

MASALAH ANAK RENDAH, PENYAKIT KURANG NUTRISI ATAU GENETIK?

Menurut Dr Muhammad Yazid, tumbesaran terbantut sering disalah anggap sebagai pendek secara semula jadi sedangkan ianya kerana kekurangan nutrisi atau masalah perubatan boleh menjejaskan tumbesaran dan perkembangan anak.
“Masalah tumbesaran terbantut dialami ramai kanak-kanak yang berumur di bawah lima tahun di Malaysia. Pada kadar 21.8 peratus, seorang daripada lima kanak-kanak di bawah umur lima tahun di negara ini mengalami tumbesaran terbantut.
“Kadar itu adalah tiga kali lebih tinggi daripada paras tujuh peratus yang dicatatkan di negara-negara berpendapatan sederhana tinggi,” jelasnya.
Kebanyakan ibu bapa tidak sedar bahawa ketinggian kanak-kanak adalah berkaitan dengan pemakanan, kesihatan dan tumbesaran keseluruhan.

Ibu bapa mungkin sekadar menganggap anak mereka pendek kerana faktor keturunan, genetik atau mengandaikan anaknya akan mencapai ketinggian setanding dengan rakan sebaya ketika usia remaja.
“Sebaliknya, tumbesaran terbantut mungkin menandakan masalah perubatan asas yang boleh membawa kesan besar terhadap kesihatan dan kesejahteraan keseluruhan dalam hidup kanak-kanak.
“Malah seorang daripada lima kanak-kanak yang pendek mengalami keadaan terbabit kerana faktor perubatan,” katanya.
Kanak-kanak yang tidak membesar pada kadar normal bagi umur mereka mungkin mengalami kekurangan hormon tumbesaran (GHD).
“GHD ialah sebahagian daripada keadaan genetik dalam kalangan sesetengah kanak-kanak tetapi dalam kebanyakan kes, punca kekurangan hormon terbabit adalah tidak diketahui (GHD Idiopatik),” ujarnya.
Sumber: Harian Metro


“Alamak, kenapa ada bau semacam je kat ‘Miss V’ aku ni? Ish tak selesanya. Nampaknya kena cuci ni dengan feminine wash bagi hilangkan bau yang kurang enak”
Memang serba tak kena dan kurang selesa jika ‘Miss V’ atau faraj berbau yang kurang menyenangkan. Apatah jika diikuti dengan rasa gatal-gatal.

Biasanya faraj yang sihat tidak mengeluarkan sebarang bau. Faraj berbau jika adanya jangkitan bakteria.
Untuk mengelakkan faraj mengeluarkan bau akibat dijangkiti oleh bakteria, praktikkan langkah-langkah ini.

Foto Kredit: magasinetliv.dk

Ini 9 Tips Berkesan Supaya ‘Miss V’ Kekal Wangi Sepanjang Hari
1. Utamakan kebersihan diri
Cuci badan dengan kerap agar bakteria yang berkumpul pada kulit terutamanya di pelipat dapat dibuang secara tak langsung mengurangkan bau yang kurang enak.
Bila mandi, pastikan sabun bersih-bersih!

2. Guna sabun natural
Faraj adalah anggota yang sangat sensitif.
Jika tersalah guna sabun yang sesuai, ia boleh menyebabkan kestabilan kawasan ‘Miss V’ terganggu hingga menyebabkan faraj berbau dan gatal-gatal.
Elak guna sabun yang mengandungi perfume, banyak kandungan bahan tidak asli dan antibakteria. Sebaiknya ambil jenis fragrance-free.
Foto Kredit: oil-benefits.com
3. Elak douche
Douche adalah sejenis cairan dan alatan pembersih vagina.
Ia digunakan untuk membersihkan vagina dengan lebih efektif. Namun, pastikan anda hanya melakukannya atas arahan doktor.
Ini kerana jika dilakukan sewenang-wenangnya boleh menyebabkan ketidakseimbangan pada bakteria semula jadi yang ada dalam faraj yang boleh mengakibatkan berlakunya jangkitan.
Foto Kredit: altacare.com
4. Lap dengan betul
Selepas cuci, lap faraj dengan betul iaitu dari depan ke belakang sehingga benar-benar kering.
Jika tidak, bakteria mudah berkumpul pada kawasan lembap dan menyebabkan jangkitan pada faraj.
Apabila adanya jangkitan, maka dengan mudah faraj berbau busuk.
Foto Kredit: healthewomen.co.uk
5. Kurangkan guna produk feminine wash
Bukan tidak boleh tapi pastikan ia tidak mengganggu kestabilan bakteria dalam faraj.
Elak juga guna feminine wash yang memberi keharuman pada faraj kerana jangkitan mudah merebak jika mengguna produk sebegini.
Pastikan feminine wash yang digunakan adalah water based atau silicone based.
Foto Kredit: metro.co.uk
6. Pakai seluar dalam yang bersih dan longgar
Elak guna seluar dalam yang sama lebih daripada 24 jam kerana ia boleh mengumpulkan bakteria.
Pastikan juga ia tidak terlalu ketat kerana faraj perlu ‘bernafas’.
Foto Kredit: womenpla.net
7. Ambil makanan yang boleh mewangikan faraj
Yogurt dan buah nanas jika kerap dimakan boleh mengelakkan faraj berbau.
Bakteria baik dalam yogurt membantu mengekalkan kesimbangan pH dalam faraj.

8. Kurangkan ambil makanan bergula
Gula yang tinggi dalam badan boleh meningkatkan lagi penghasilan bakteria dalam badan dan jangkitan kulat yang menjadi punca faraj berbau.
Jadi, elakkan mengambil makanan yang tinggi kandungan gula.
Foto Kredit: telegraph.co.uk
9. Cukur atau trim bulu pada ‘Miss V’
Bulu yang terlalu panjang menjadi pemangkin bagi bakteria untuk membiak.
Pastikan anda cukur atau gunting bulu pada kawasan tersebut secara kerap untuk mengelakkan bakteria berkumpul.
Kebersihan penting bukan saja untuk mengelak faraj berbau, tetapi boleh menyebabkan masalah lain seperti kencing kotor atau keputihan.

Banyak sebab terjadinya masalah faraj berbau,
Antaranya jangkitan yis atau kulat, jangkitan bakteria, herpes, penyakit kelamin malah hubungan intim juga boleh jadi penyebab.
Sebab itu, setiap kali ke tandas atau pun membuat hubungan intim, segera bersihkan diri dengan betul.


Encik Suami, Ini 5 Perkara Yang Akan Berlaku Bila Isteri Anda Tak Cukup Tidur

“Apehal ‘moody’ sangat ni… Nak kata ‘period’ pun tak jugak. Aduhai, pening betul dengan isteri aku ni. Apalah salah aku agaknya.”
Kalau isteri anda berkelakuan aneh atau ‘garang’ semacam, kemungkinan besar dia tak cukup tidur.

Gangguan Tidur Serius Berlaku Sejak Bayi Lahir
Percayalah, sejak bayi pertama anda lahir, isteri anda tidak lagi mendapat kebebasan untuk tidur sepuasnya seperti zaman bujang dahulu. Malah, ada yang telah mengalami kesukaran tidur sejak mengandung lagi.
Walaupun isteri anda duduk seharian di rumah, anda mesti akan mendengar keluhan “Mana ada masa nak tidur…” kerana menjaga bayi memerlukan perhatian yang amat khusus.

Selain itu, mereka juga perlu mengurus rumah tangga dan melakukan kerja lain yang biasanya hanya boleh dibuat dengan tenang sewaktu bayi sedang tidur.

Foto Kredit: 123rf.com
5 Perkara Yang Akan Berlaku Bila Si Ibu Tak Cukup Tidur
Sebuah penemuan mendapati sejak lahirnya si kecil, ibunya akan kekurangan tidur sebanyak 1.5 jam setiap malam. Bukan itu saja, waktu tidur mereka juga terpaksa berubah dan disesuaikan dengan waktu tidur bayi.
Walaupun nampak remeh, tapi ia adalah masalah kronik melanda hampir setiap ibu di seluruh dunia. Antara kesan yang dapat diperhatikan adalah:
1. Emosi terganggu
Kekurangan tidur amat berkait rapat dengan ‘mood’ atau emosi seseorang.
Jadi, tak hairanlah isteri anda boleh bertukar menjadi ‘monster’ bila tak cukup tidur. Pantang ditegur, ada saja yang akan diungkit.
Lebih menakutkan, wanita lepas bersalin ini turut berisiko untuk mengalami tekanan mental postpartum yang digelar sebagai ‘meroyan’.

2. Kurang ‘alert’
Wanita akan jadi kurang responsif, pelupa, cuai, dan ‘blur’ apabila kita bercakap dengan mereka.
Ini bukanlah sesuatu yang diengajakan. Tetapi inilah kesan terhadap otak yang kekurangan tidur.
Bukankah bahaya jika seseorang wanita terpaksa menjaga anak kecil dalam keadaan ini?
Foto Kredit: viline.tv
3. Risiko obesiti
Menurut penelitian daripada Harvard Medical School, kekurangan tidur mempunyai kaitan rapat dengan peningkatan berat badan.
Ini kerana, kekurangan tidur akan menyebabkan stres, lalu merendahkan paras hormon leptin dan merangsang penghasilan ‘ghrelin’, iaitu sejenis perangsang selera makan.
Bukan itu saja, kekurangan tidur juga menyebabkan tubuh anda memproduksikan lebih banyak insulin selepas makan, di mana ia akan meningkatkan penyimpanan lemak dan mendedahkan kepada risiko diabetes type 2.
Foto Kredit: gethealthy.education
4. Sistem pertahanan badan menjadi lemah
Apabila anda tidur, sistem imun anda akan menghasilkan antibodi dan sel yang berupaya melawan virus serta bakteria.
Maka, salah satu kesan kekurangan tidur yang boleh diperhatikan adalah badan isteri anda akan kerap sakit dan lambat pulih.
Kesan jangka panjang akan menyebabkan penyakit yang lebih kronik seperti sakit jantung atau darah tinggi.

5. Tidak mahu ‘bersama’ suami
Sebuah kajian mendedahkan bahawa lebih 70% daripada wanita lepas bersalin mengakui bahawa kurangnya tidur menjadikan mereka tidak terangsang apabila ‘bersama’ suami.
Hal ini menjejaskan hubungan rumah tangga dan boleh membawa kepada masalah yang lebih serius seperti kehadiran orang ketiga.
Foto Kredit: drchristinahibbert.com
Dapatkan Tidur Yang Berkualiti
Walau apapun alasannya, kita sebagai suami isteri seharusnya saling membantu untuk menyesuaikan diri dalam menjaga bayi dan menguruskan rumah.
Tidur berkualiti ini tidak semestinya dinilai dari segi panjangnya masa. Tetapi, cukuplah beberapa jam dalam keadaan nyenyak dan tidak terganggu dengan anak menyusu, melayan anak menangis, atau menyediakan keperluan rumah yang lain.
Risiko kekurangan tidur atau ‘sleep deprivation’ ternyata akan membawa masalah yang buruk, tak kiralah kepada wanita mahupun lelaki.


Anak ‘Lembab’ Belajar Mungkin Disleksia. Ambil Tindakan Jika Ada 10 Tanda Ini

“Dah nak masuk darjah dua tapi membaca masih merangkak-rangkak. Tak tahulah macamana dia belajar di sekolah. Risau juga bila cikgu kata Aiman ada ciri-ciri kanak-kanak disleksia. Bahayakah? Apa patut dibuat ya?”
Tahukah anda, kanak-kanak yang berumur 5 tahun ke atas yang masih tidak dapat mengeja dan menulis mungkin disebabkan oleh sejenis sindrom yang dipanggil disleksia.

Apakah Disleksia?

Menurut Portal Maklumat 1Klik, disleksia disebabkan oleh kerosakan pada kebolehan otak untuk menterjemahkan imej tulisan kepada kefahaman. Ia juga dipanggil sebagai sindrom ‘lambat membaca’ di kalangan kanak-kanak.
Sindrom ‘lambat membaca’ ini sebenarnya bukan satu penyakit berbahaya, tetapi kesannya boleh menyebabkan kanak-kanak ketinggalan dalam pembelajaran.

Namun, jangan terkejut kerana penghidap disleksia umumnya mempunyai tahap kecerdasan intelektual (IQ) normal atau lebih tinggi daripada kanak-kanak biasa.

Foto Kredit: redorbit.com
10 Simptom Kanak-Kanak Disleksia
Disleksia boleh mempengaruhi seseorang dengan sangat berbeza. Malah, tahap kesukaran anak-anak semasa belajar di sekolah juga tidak sama.
Sindrom disleksia agak sukar dikenal pasti sejak kecil kerana ia tidak seperti sindrom atau penyakit lain. Dari segi fizikalnya, mereka kelihatan sama seperti kanak-kanak normal.
Walaubagaimanapun, antara tanda dan simptom disleksia yang biasa dikesan pada anak-anak adalah seperti berikut:
1. Lambat bercakap
Pada anak kecil, akan terlihat sedikit beza di mana mereka tidak suka menyanyi dan membunyikan ‘phonics’ atau ‘rhyme’.
Apabila semakin meningkat usia, mungkin kurang minat bercakap kerana sukar menyebut sesuatu perkataan.
Foto Kredit: babyeinsteindev.workdpress.com
2. Selalu tersasul
Apabila membunyikan sukukata, sering tersilap seperti ‘kelapa’ dan ‘kepala’.
Sukar menyebut sukukata yang panjang seperti ‘hospital’, ‘komputer’, atau ‘universiti’.
Foto Kredit: purchasefamilymag.com
3. Cepat lupa
Sukar untuk mengikut arahan yang panjang pada suatu masa.
4. Kesukaran membaca
Menghadapi kesulitan mengenal ABC, warna, dan nombor asas.

5. Cara pegang pensel yang pelik
Sukar menulis dengan baik, ada yang memegang pensel terlalu kuat dan ada yang terpaksa melihat hujung pensel terlalu dekat.
Selain tulisan yang agak buruk, anak disleksia mungkin tidak cekap dari segi kemahiran motorik.
(Contoh: Mengasingkan warna, bentuk, memasukkan objek mengikut ruangnya, bermain ‘puzzle’, mengikat tali kasut, menendang bola, dsb)
6. Keliru dengan abjad dan nombor
Keliru dengan huruf yang sampir serupa seperti ‘b’ dan ‘d’.
Foto Kredit: slideshare.net
7. Sukar mencari arah
Keliru dengan kiri dan kanan.
8. Kurang memahami konsep masa
Sukar mengingat sesuatu mengikut turutan. (Contoh: turutan hari Isnin-Ahad,  huruf A-Z,  nombor 1-10, bulan Januari – Disember.)
9. Sentiasa mengelak daripada belajar
Berasa mudah penat kerana terpaksa menggunakan konsentrasi dan tenaga yang tinggi tetapi masih sukar memahami sesuatu perkara melalui teks.
Jangan diganggu jika anak sedang ‘berfikir’ atau berimaginasi. / Foto Kredit: haikudeck.com
10. Berbakat dalam bidang artistik dan seni
Lebih berminat dengan aktiviti ‘hands-on’, dan biasanya mempunyai IQ yang tinggi. Lebih mudah ‘relate’ dengan gambar, lukisan, atau lisan berbanding teks. Ada yang menganggapnya hiperaktif.
Anak disleksia meminati aktiviti yang tidak melibatkan nombor atau huruf yang mengelirukan
Bagaimana Kanak-kanak Disleksia Dikenal Pasti Secara Tepat?
Kini di sekolah rendah kerajaan terdapat program LINUS (saringan literasi dan numerasi) untuk mengenal pasti pelajar yang bermasalah dalam membaca dan mengira. Melalui modul-modul ini, pelajar-pelajar disleksia akan dapat dikenalpasti.
Jika ibu bapa atau guru-guru telah mengenal pasti anak anda mempunyai ciri-ciri kanak-kanak disleksia, anda boleh berjumpa dengan doktor di klinik kesihatan atau Pakar Perkembangan Kanak-kanak untuk membuat saringan selanjutnya dan pengesahan.
Setelah itu, perbincangan dengan ibu bapa akan dibuat untuk membuat keputusan sama ada pelajar perlu didaftarkan sebagai kanak-kanak berkeperluan khas.
Kanak-kanak disleksia perlukan pendekatan yang berbeza untuk belajar dengan berkesan.
Adakah Sekolah Khas Bagi Kanak-kanak Disleksia Di Malaysia?
Rawatan bagi sindrom ini adalah dengan menyertai pelbagai jenis program pembelajaran khusus bagi membentuk minat mereka untuk membaca dan menulis.
Terdapat Persatuan Disleksia Malaysia yang berpusat di Kuala Lumpur telah membantu ramai kanak-kanak disleksia dari seluruh negara sejak awal penubuhannya pada tahun 1999.
Ibu bapa yang berminat menghantar anak-anak mereka yang mengalami disleksia ke pusat PDM bolehlah melayari www.dyslexiamalaysia.org.my dan menghubungi mana-mana pusat Persatuan Disleksia Malaysia yang berhampiran untuk keterangan lanjut.
Foto Kredit: polyvore.com
Jangan Khuatir, Ramai Anak Disleksia Telah Berjaya!
Menurut Presiden Persatuan Disleksia Malaysia, Puan Sariah Amin menerusi akhbar Kosmo,
“Kanak-kanak disleksia amat sensitif. Jika dimarah, mereka akan menunjukkan sikap negatif dan menjadi nakal.
“Oleh sebab itu kita tidak boleh sewenang-wenangnya memanggil mereka bodoh atau apa jua gelaran yang boleh membuatkan mereka berasa rendah diri.
“Jika mereka berterusan dilayan dengan cara begitu, maka apabila dewasa mereka akan terjebak dengan pelbagai masalah sosial,” kata Sariah yang telah 12 tahun menjadi penaung Persatuan Disleksia Malaysia.
Sebagai ibu bapa, kita perlu memberi sokongan sepenuhnya kepada kanak-kanak disleksia dalam membantunya mengatasi masalah ini.
Telah ramai tokoh terkenal yang berjaya walaupun menghadapi masalah disleksia seperti Steve Jobs, Bill Gates, Tom Cruise, Keira Knightley, Lewis Hamilton (pelumba F1), Orlando Bloom, peninju terkenal Muhammad Ali, dan Walt Disney. Ini membuktikan mereka berpotensi untuk berjaya walaupun dengan kondisi ini.

Untuk memahami lebih lanjut tentang masalah disleksia, kami paparkan sedikit video tentang apa yang berlaku dalam minda kanak-kanak disleksia.
Apa yang berlaku dalam otak anak disleksia?


Elak Masalah Kencing Kotor Dengan 8 Cara Ini. Wanita Mudah Kena!

Pernahkah anda berasa seperti asyik mahu terkencing atau pedih semasa membuang air kecil?
Mungkin ia disebabkan oleh jangkitan pada saluran kencing (‘urinary tract infection’). Simptom ini juga dikenali sebagai ‘kencing kotor’.

Biasanya, jangkitan bakteria (E.coli) menjadi punca utama masalah ini.
Foto Kredit: kk.no

Kenapa Wanita Lebih Terdedah Kepada Masalah Kencing Kotor?
Menurut kajian, hampir 50% wanita akan mengalami kencing kotor atau jangkitan kencing sekurang-kurangnya sekali seumur hidup. Daripada jumlah ini, 20% daripada mereka yang pernah terkena kencing kotor akan mengalaminya lagi.

Secara amnya, wanita lebih mudah mendapat penyakit kencing kotor berbanding lelaki kerana wanita mempunyai salur kencing (uretra) yang pendek dan berada berdekatan dengan dubur (anus).
Hubungan seksual adalah salah satu sebab yang boleh menjadi punca wanita lebih terdedah mendapat kencing kotor. Ini kerana bakteria dari vagina boleh memasuki saluran kencing semasa aktiviti tersebut.
Wanita hamil pula mudah menghidap jangkitan kuman berbanding dengan wanita yang tidak hamil. Ini disebabkan perubahan hormon dalam wanita hamil. Ini kerana, ketika hamil, tahap kandungan hormon yang tinggi menyebabkan otot dan pundi kencing menjadi lemah. Keadaan ini akan meregangkan dan melambatkan pengaliran air kencing.
Pada masa yang sama, rahim yang membesar juga menekan saluran kencing dari luar menyebabkan pergerakan air kencing bertambah tersekat.
Apabila ia berlaku, kuman yang berada di pundi kencing membiak. Malah, air kencing wanita hamil yang lebih berasid dan lebih mengandungi gula turut menjadi faktor penyumbang kepada masalah kencing kotor.
Selain itu, jangkitan kencing juga lebih mudah dialami bagi mereka yang menghidap penyakit kencing manis atau diabetes, atau batu karang.
Foto Kredit: abresalamat.ir
Tanda-Tanda Masalah Kencing Kotor
1. Pedih semasa kencing
2. Kerap kencing
3. Tidak dapat mengawal kencing.
4. Kerap kencing malam
5. Sakit bahagian ari-ari
6. Kencing keruh / berbau / berdarah
7. Radang buah pinggang akut
8. Demam,sejuk dan menggigil
9. Sakit belakang bahagian buah pinggang kadang kadang menyusur ke bahagian pinggang
10. Loya dan muntah
11. Tanda-tanda dan gejala radang pundi kencing
12. Renjatan septik – perubahan mental dan keliru, hilang selera, tekanan darah rendah, sejuk dan berpeluh hujung anggota.
Selain itu, terdapat juga kes di mana kencing kotor tidak menunjukkan sebarang tanda secara fizikal.
Walaupun kencing kotor biasanya boleh diatasi dengan antibiotik atau rawatan di rumah, namun ia boleh menjadi teruk sekiranya anda tidak segera mengambil tindakan.
Seperti dalam rajah di bawah, ia menunjukkan bagaimana ia boleh menjadi semakin teruk secara berperingkat sehingga menjejaskan buah pinggang.
Foto Kredit: fastmed.com
Cara Mencegah Masalah Kencing Kotor
1. Banyak minum air
Minumlah air dengan banyak, sekurang-kurangnya enam hingga lapan gelas air sehari, sehingga air kencing menjadi jernih.
Banyakkan minum air masak (bukan air bergula)
2. Jangan tahan kencing
Terus buang air kencing jika terasa untuk berbuat demikian. Menangguhkan membuang kencing akan menggalakan pembiakan bakteria dalam pundi kencing.
Foto Kredit: magasinetliv.dk
3. Jaga kebersihan alat sulit
Selepas membuang air kecil, biasakan mengelap dari depan ke belakang selepas ke tandas, untuk mengurangkan bakteria merebak dari kawasan dubur ke saluran kencing.
Basuh tangan sebelum dan selepas mencuci alat sulit.
Foto Kredit: hemorrhoid.center
4. Guna pakaian longgar
Wanita yang hamil digalakkan memakai pakaian dalam daripada kapas dan pakaian hendaklah longgar. Elakkan pakaian dalam yang ketat.
5. Buang air kecil sebelum dan selepas hubungan seks
Untuk mengelakkan jangkitan, anda dinasihatkan untuk membuang air kecil sebelum dan selepas melakukan hubungan seks.

6. Tukar tuala wanita dengan kerap
Tukar tuala wanita atau seluar dalam dengan lebih kerap jika telah kotor. Gunakan ‘panty liner’ jika mengesan tanda keputihan supaya kebersihan lebih terjaga.

7. Kurangkan kafein
Kurangkan makan makanan manis atau minum air yang mengandungi kafein.
Kurangkan kafein
8. Ambil vitamin C
Amalkan pengambilan vitamin C yang mencukupi sehari untuk membantu melawan jangkitan kuman, terutamanya jika anda cenderung terkena jangkitan seperti demam.
Foto Kredit: hippowallpapers.com
Buat Pemeriksaan Lanjut
Cara yang terbaik untuk mengesahkan anda mendapat jangkitan kotor atau tidak, lakukan pemeriksaan air kencing di makmal.
Ia juga boleh mengesan sama ada masalah kencing kotor anda ada kaitan dengan sakit buah pinggang. Jika ia hanya jangkitan air kencing biasa, ia tidak ada kaitan dengan sakit buah pinggang.
Begitu juga sekiranya anda mengandung, kencing kotor dan ubat-ubatannya tidak menjejaskan kandungan melainkan anda disahkan sakit buah pinggang.


Masalah Kesuburan Lelaki Di Malaysia Membimbangkan, Jangan Salahkan Perempuan Je!

Seringkali menjadi perbualan ramai adalah isu berkaitan kesuburan wanita. Jika wanita tersebut tidak boleh hamil, hanya kaum wanita sahaja yang dipersalahkan 100% tanpa memikirkan masalah kesuburan lelaki.
Namun, tahukah anda bahawa masalah kesuburan dalam kalangan lelaki di negara ini juga berada pada tahap membimbangkan? Risau! Kena bawa pasangan pergi buat pemeriksaan cepat.

Baca juga: 7 Pekerjaan Gaji Paling ‘Masyuk’ Dan ‘Laku Keras’ Di Malaysia, Kalau Layak Boleh Cuba…
MASALAH KESUBURAN LELAKI MALAYSIA MEMBIMBANGKAN

Menurut Kementerian Pembangunan Wanita, Keluarga dan Masyarakat, ujian analisis sperma lelaki dari makmal Lembaga Penduduk dan Pembangunan Keluarga Negara (LPPKN) mendapati 60 peratus keputusan yang dijalankan didapati abnormal. Timbalan Menteri Pembangunan Wanita, Keluarga dan Masyarakat, Aiman Athirah Sabu berkata, ini antara faktor kesihatan yang menyumbang kepada penurunan kadar kesuburan tersebut.

“Perkara berkenaan secara langsung menyumbang kepada peningkatan masalah kesuburan dalam pasangan berkahwin di Malaysia.
“Pada masa yang sama kadar kelahiran di negara kita juga menunjukkan trend penurunan sejak 40 tahun lepas dan ia berkait rapat dengan kadar kesuburan dengan data 2021 Jabatan Perangkaan Malaysia yang menunjukkan 1.7 orang anak bagi setiap wanita berkahwin,” katanya.
LPPKN SEDIAKAN KLINIK KESEJAHTERAAN LELAKI

Oleh itu, sebagai langkah produktif kerajaan telah mewujudkan Klinik Kesejahteraan Lelaki yang mula beroperasi Oktober tahun lepas di Klinik Subfertiliti LPPKN di ibu negara dan akan diperluas ke enam lagi Klinik LPPKN di seluruh Semenanjung dan Sarawak tahun ini.
Klinik ini menawarkan perkhidmatan ujian saringan kesihatan lelaki, khidmat nasihat masalah seksual dan amalan hidup sihat serta rawatan ubatan untuk meningkatkan kesuburan.
Dalam usaha membantu pasangan berkahwin tangani masalah kesuburan, LPPKN ada menawarkan rawatan kesuburan sejak 1979 di Zon Utara iaitu Klinik Subfertiliti Pulau Pinang, Zon Tengah di Klinik Subfertiliti di Kuala Lumpur dan untuk Zon Selatan (Klinik Subfertiliti) di Johor,” katanya.
Beliau juga menambah bahawa inisiatif rawatan di fasiliti LPPKN itu sehingga kini telah berjaya mencatat 6,000 kehamilan dan 4,000 kelahiran yang merupakan satu pencapaian setanding pusat rawatan kesuburan antarabangsa.
*Jadi, jangan asyik nak salahkan perempuan je ye.
Sumber: Utusan Malaysia


“Eh, kau tak menyusu badan ke? Dulu aku pun ada masalah kurang susu badan tau. Macam-macam cuba, tapi akhirnya berjaya juga habiskan sampai 2 tahun. Hmmm… Tapi, mesti senang sikitlah kalau bagi anak susu formula kan? “
Rasa macam ‘berdesing’ juga telinga kalau dengar orang bagi komen sebegini kan?

Sejak susu badan kembali popular, begitu banyak alatan dan kemudahan yang disediakan untuk membantu proses ini berjalan lancar. Ada pam susu elektrik dan ‘portable’, ‘freezer’ khas untuk menyimpan susu, ‘warmer’, dan macam-macam vitamin untuk membantu ibu yang kurang susu badan. Semuanya nampak mudah sekali.
Namun hakikatnya, tidak semua wanita mampu untuk menyusu badan dengan jayanya. Akhirnya, ada yang terpaksa menghentikan penyusuan badan walaupun bayi baru berusia seawal 1-2 bulan. Tapi, golongan ini sering dikecam dan diperli.

Foto Kredit: deltadentalilblog.com

Jangan Sebut 7 Perkara Ini Pada Ibu Yang Kurang Susu Badan
Begitu banyak salah tanggapan terhadap ibu yang kurang susu badan dan beralih kepada susu formula. Sebagai seorang wanita dan juga seorang ibu seperti mereka, kita seharusnya lebih sensitif dan cuba berhati-hati semasa memberi pendapat. Ini 7 perkara yang amat sensitif kepada mereka.
1. “Susu ibu kan susu terbaik untuk bayi!”
Rasanya mereka dah sedia maklum bahawa susu ibu adalah susu terbaik untuk bayi. Tak mungkin andalah orang pertama yang memberitahu mereka. Sejak membuat pemeriksaan di klinik lagi, tentu mereka dah diberitahu oleh doktor, jururawat, dan ramai lagi kaum keluarga yang mengambil berat.
Jadi, tak perlulah memberi syarahan dan kepentingan susu ibu kepada bayi. Mereka memahaminya dan sudah cuba melakukannya setakat yang terdaya. Ini hanya akan menjadikan si ibu rasa lebih kecewa dan bersalah terhadap anaknya!
Foto Kredit: sky-t.ru
2. “Tak bahayakah bagi anak minum susu formula awal-awal?”
Anda mungkin berhasrat menyuarakan keprihatinan dalam mengajukan soalan sebegini. Tapi, ia seolah-olah menunjukkan bahawa ibu yang beri anak susu formula tergamak memberi sesuatu yang bahaya untuk anak yang dikasihi mereka.
Tentunya pasangan tersebut telah membuat ‘research’ yang mendalam dan telah melalui tempoh yang sukar. Ingat, proses ini bukanlah semudah yang anda sangkakan. Kita tak tahu bagaimana ibu itu sendiri menitiskan air mata kerana tidak dapat meneruskan penyusuan badan. Malahan, terpaksa menahan sebak dan rasa bersalah yang bersarang dalam jiwa setiap kali bayi minta disusukan.
Foto Kredit: tesco-baby.com
3. “Mesti anak selalu sakit-sakit kalau minum susu formula.”
Walaupun ada kajian yang menunjukkan bahawa susu formula boleh menyebabkan alahan, cirit-birit, sakit perut dan kerengsaan, ini bukanlah masanya untuk anda membuat sebarang andaian.
Buat masa ini, mungkin mereka tiada pilihan dan terpaksa bergantung kepada alternatif lain, iaitu susu formula. Maka, hormatilah pendirian ibu tersebut dan tak perlulah kita mempertikaikan pilihan mereka.
Foto Kredit: rcemlearning.co.uk
4. “Bukan senang nak menyusu badan sebenarnya. Senanglah kalau bagi anak minum susu formula.”
Tidak, mereka yang beri anak minum susu formula bukanlah ‘mengelat’ dengan mengambil jalan mudah. Menyusu badan atau tidak, setiap wanita yang melahirkan tetap akan melalui tempoh tak cukup tidur, keletihan, dan emosi turun naik.
Pokok pangkalnya, kita tak tahu masalah mereka yang sebenarnya. Kata-kata begini hanya akan membuat mereka patah semangat kerana mungkin mereka masih dalam proses untuk mencuba dan memujuk anak mereka untuk menyusu badan.
Walau apa pun alasan mereka, keputusan untuk memberi susu formula itu bukanlah diambil tanpa rasa bersalah. Sebaliknya, ramai wanita yang berasa ‘gagal’ menjadi ibu yang baik apabila tidak dapat menyusu badan selama tempoh yang dikhususkan.
Foto Kredit: parents.com
5. “Aku dulu menyusu badan tak adalah susah sangat. Awal-awal tu saja ambil masa sikit nak biasakan diri.”
Jangan sesekali membandingkan keadaan anda dengan orang lain. Mereka tentu dah dengar banyak cerita dan pengalaman yang amat dicemburui!
Percayalah, kalau mereka mampu melakukannya, tentu mereka akan menyusu badan. Sewaktu mereka bersalin, tiada ibu yang pernah terlintas untuk memberi anak minum susu formula.
Jadi, janganlah menambah kepada perasaan bersalah mereka. Ketahuilah bahawa keputusan tersebut amat berat dan meninggalkan kesan yang mendalam buat seumur hidup mereka.
Foto Kredit: malibuvist.com
6. “Kenapa tak cuba petua yang aku beritahu hari tu?”
Adakah anda fikir mereka akan berdiam diri apabila mengalami masalah? Tentu tidak, bukan?
Bermacam-macam petua, resipi, tips dan pandangan telah diambil kira. Lagi banyak yang mereka dengar, makin bertambahlah rasa kecewa dan stres kerana mereka tidak dapat melakukannya. Malangnya, tiada yang sesuai dan berhasil dengan keadaan mereka.
Foto Kredit: krokha.ru
7. “Alahai, kasihan anak kau tak dapat menyusu badan.”
Betapa ‘kasihan’nya anda terhadap anak mereka, tentu mereka sebagai ibu bapa lebih lagi berasa sedemikian. Janganlah ungkapkan keluhan sebegini di hadapan mereka kerana ia boleh menjadikan mereka berasa sangat ‘teruk’.
Mungkin saja mereka suami isteri pernah ‘perang’ besar untuk membuat keputusan ini, mungkin si ibu telah diherdik oleh mertua kerana kurang susu badan, mungkin saja wanita ini telah menangis sepanjang hari kerana tiada setitis pun yang keluar walaupun seharian mengepam dan menyuakan puting kepada si bayi. Sehinggakan, si ibu tak sanggup lagi melihat bayinya kehausan dan kelaparan.
Foto Kredit: verywell.com
Jangan Cepat Menghukum
Tanggapan negatif seperti ini perlu dihentikan kerana ia semakin menjadi stigma dalam masyarakat kita.
Dalam Al-Quran sendiri Allah berfirman bahawa walaupun 2 tahun adalah tempoh yang disyorkan untuk menyusu, namun ia tidak diberatkan melainkan menurut kemampuannya.
“Dan ibu-ibu hendaklah menyusukan anak-anak mereka selama dua tahun genap iaitu bagi orang yang hendak menyempurnakan penyusuan itu; dan kewajipan bapa pula ialah memberi makan dan pakaian kepada ibu itu menurut cara yang sepatutnya. Tidaklah diberatkan seseorang melainkan menurut kemampuannya. Janganlah menjadikan seseorang ibu itu menderita kerana anaknya, dan (jangan juga menjadikan) seseorang bapa itu menderita kerana anaknya; dan waris juga menanggung kewajipan yang tersebut (jika si bapa tiada). kemudian jika keduanya (suami isteri mahu menghentikan penyusuan itu dengan persetujuan (yang telah dicapai oleh) mereka sesudah berunding, maka mereka berdua tidaklah salah (melakukannya)….”
– Surah Al-Baqarah, ayat 233
Tidak dinafikan bahawa susu ibu adalah susu terbaik untuk bayi. Namun, siapakah kita untuk menghukum mereka ini jika mereka tak mampu melakukannya? Walau apa jenis susu pun yang diberikan kepada anak, percayalah bahawa kasih sayang seorang ibu kepada anaknya tidak pernah berkurang walau sedikit pun.